ועדת הכספים, כנסת 25, פרוטוקול מספר 90, 2023-04-16 00:00

משה גפני: בוקר טוב, אני פותח את ישיבת ועדת הכספים

משה גפני:  אני מקדם בברכה את שר האוצר בצלאל סמוטריץ'

משה גפני:  אני מברך את כולם בקיץ טוב, בריא, בשנה טובה

משה גפני:  שלכולם תהיה בריאות, יהיה אושר ונחת, לכל אחד באופן אישי וגם בחלק הציבורי

משה גפני:       אנחנו פותחים את דיוני התקציב לשנים הקרובות, ל-2023-2024

משה גפני:  בקדנציות הקודמות שלי בוועדה השתדלנו לא להכניס את הנושא הפוליטי לתוך הנושאים שעליהם אנחנו דנים - מדובר בנושאים שנוגעים לכל אחד מאיתנו, לכל אחד מהאזרחים, לחברות, לעמותות, לכל מי שעוסק בצורכי ציבור

משה גפני:  אני מקווה שנוכל בעידן המאוד מתוח הזה, המאוד קשה מבחינה ציבורית, לעשות דברים בוועדה שיהיו לטובת העניין, שנוכל להתגבר כל אחד מאיתנו על הכעסים שיש ולדון לגופו של עניין

משה גפני:       עברנו את התחזית של חברת מודי'ס

משה גפני:  כפי שכולנו יודעים, כלכלה מורכבת משני חלקים עיקריים

משה גפני:  החלק האחד הוא החלק המקצועי - האם מדובר במשק חזק, האם מדובר בכלכלה חזקה, והדבר השני, הנושא הפסיכולוגי - איך זה מצטייר בחוץ, איך אנשים מסתכלים על אותה כלכלה שעליה מדובר

משה גפני:  כפי שקרה כאן בתקופה האחרונה, טובתה של הכלכלה בישראל לא יצאה בעולם, היה חשש שמא הצמיחה תרד או העדכון של החברה, שהיא חברה מאוד גדולה, ירד

משה גפני:  לא שזה משנה סדרי בראשית, אבל ברור לחלוטין שזה מעמיד את הכלכלה במצב יותר קשה

משה גפני:  אני שמח שהדירוג לא ירד

משה גפני:  אמנם במקום תחזית חיובית נתנו תחזית יציבה, אבל זה מעיד שהכלכלה כאן בישראל חזקה, המשק הוא משק חזק

משה גפני:  המטרה של כולנו היא להוריד את יוקר המחייה, להוריד את מחירי הדירות, לסייע לאנשים ולמשפחות בכל מה שנעשה

משה גפני:  אנחנו לא נשב על זרי דפנה בגלל מציאות של משק חזק

משה גפני:  תפקידה של הממשלה ושל הכנסת לעשות הכל על מנת שלאנשים יהיה קל ונוח יותר מבחינה כלכלית לחיות כאן

משה גפני:       אני מודה לך, אדוני שר האוצר, על זה שבאת, ואני מעמיד את הבמה לרשותך, אתה פותח את דיוני התקציב, בבקשה

בצלאל סמוטריץ': תודה רבה, אדוני יושב הראש

בצלאל סמוטריץ':  קודם כל נאחל לכולם קיץ טוב, בריא

בצלאל סמוטריץ':  מי שמכיר אותי יודע שאני מייחס חשיבות מאוד מאוד גדולה לכנסת, בוודאי ובוודאי לוועדת הכספים - ועדה חשובה שזכיתי להיות חבר בה ברוב שנותיי כאן בכנסת

בצלאל סמוטריץ':  הבקשה, התקווה והציפייה שלי היא שאכן נראה בשבועות הקרובים דיוני עומק משמעותיים, ענייניים, מקצועיים

בצלאל סמוטריץ':  אני באופן אישי, וכך גם כל אנשי משרד האוצר, קשובים, זאת מתוך הערכה גדולה לחברי הכנסת, לכנסת, על מנת לטייב את המוצר - אנחנו חושבים שהוא מוצר טוב – שאנחנו מניחים פה על השולחן

בצלאל סמוטריץ':  כשהצגתי את התקציב במליאה אמרתי שאני חושב שבעניין הזה לא צריכה להיות קואליציה ואופוזיציה

בצלאל סמוטריץ':  יכולות להיות מחלוקות, יכולים להיות ויכוחים גם על סעיפים בתקציב, גם על סדרי עדיפויות, אבל דיון מקצועי וענייני יוכל להביא לתוצאות טובות יותר - זה נכון לוועדה הזאת ולכל יתר הוועדות

בצלאל סמוטריץ':  אני אשתדל, בעזרת השם, להיות בוועדה הזאת ובוועדות אחרות כמה שצריך כדי לתת מענה ולהיות חלק מהדיון

בצלאל סמוטריץ':      אני רוצה להגיד כמה תודות גדולות, כי בסוף מה שיוצג כאן בפניכם הוא תוצר של עבודה מאוד מאוד קשה של אנשי מקצוע טובים במשרד האוצר, ויושבים פה המנכ"ל, אנשי אגף התקציבים, היועץ המשפטי

בצלאל סמוטריץ':  הלשכה המשפטית הובילה כאן עבודה קשה ביעילות גדולה מאוד ובלוחות זמנים בלתי אפשריים

בצלאל סמוטריץ':  תודה גדולה גם ללשכה המשפטית כאן בכנסת, ליושב ראש הכנסת, ליושב ראש הקואליציה

בצלאל סמוטריץ':  אני מקווה שבאווירה ובשיתוף פעולה נעבוד נכון בשבועות הקרובים, כי בסופו של דבר רפורמות טובות חיוניות לכלכלה הישראלית, למדינת ישראל, לאזרחי מדינת ישראל

בצלאל סמוטריץ':  אז שוב, תודה גדולה לכל השותפים, ואני אומר תודה מראש לחברי הכנסת כאן בוועדה מתוך הנחה שהדיונים יהיו טובים ונכונים

בצלאל סמוטריץ':       תכף אגף התקציבים ייכנסו פנימה אל תוך הפרטים, יציגו את הנחות העבודה, את התחזיות ואת הלבנים המרכזיות שהיה חשוב לנו לקדם בתקציב ובחוק ההסדרים

בצלאל סמוטריץ':  שתי כותרות הובילו אותנו בתוך התהליך הזה: אחת, להמשיך את הצמיחה ואת נתוני המקרו הכלכליים הטובים מאוד של מדינת ישראל בשנים האחרונות, ובעניין הזה אני לא קושר כתרים לעצמי, אני זבוב על פיל - אלה תהליכים ארוכים של לפחות 20 שנה שאפשר לראות בהיקף ההוצאה הציבורית שהולך ויורד אל מול התוצר, בטיוב הרכב ההוצאה הציבורית

בצלאל סמוטריץ':  אנחנו לא מסתכלים רק על כמה הוצאה ציבורית מתוך התוצר וממילא גם על רמת החוב והגירעון, אנחנו מסתכלים גם על הרכב ההוצאה הציבורית - אנחנו רוצים לראות אותו יותר נכון, יותר מוטה צמיחה ותשתיות

בצלאל סמוטריץ':  אני חושב שלאורך השנים הנתונים האלה הולכים ונעשים טובים יותר ויותר, ובעניין הזה אני משתדל לתרום את החלק שלי

בצלאל סמוטריץ':  המשק הישראלי הוא משק חזק הרבה שנים - הוא גם נכנס טוב למשברים כלכליים עולמיים קודמים ויצא מהם ראשון וטוב, הוא גם נכנס טוב לקורונה ויצא ממנה ראשון וטוב, והוא גם נכנס טוב למשבר העולמי הנוכחי שאף אחד עוד לא יודע לומר בדיוק לאן הוא הולך

בצלאל סמוטריץ':  אנחנו יודעים שאנחנו בצומת דרכים - האינפלציה העולמית, הריבית העולמית, מצוקת האשראי שזה מייצר, עלות הכסף, חוסר היציבות בבנקים בינלאומיים

בצלאל סמוטריץ':  אנחנו באיזה שהוא צומת שקשה להאריך לאן הוא הולך, אבל יש כל מיני תחזיות

בצלאל סמוטריץ':  כמשק ישראלי אנחנו נכנסים טוב למשבר הזה

בצלאל סמוטריץ':  אני מאוד מקווה שכממשלה וכקואליציה נצליח לנהל נכון את הספינה הזאת במים העולמיים הסוערים ולצאת מהמשבר הזה ראשונים, טובים ומחוזקים

בצלאל סמוטריץ':        היעד השני שלנו הוא להוריד את יוקר המחייה

בצלאל סמוטריץ':  אם מסתכלים על שני העשורים האחרונים רואים שהצמיחה מאוד גבוהה, שעליית התל"ג מאוד מאוד גבוהה, שהחוב הלאומי יורד, שיחס חוב תוצר בירידה

בצלאל סמוטריץ':   זה לא מספיק מחלחל למה שאנחנו קוראים PPP - מונחי כוח קנייה, אבל גם בזה אנחנו רואים שיפור

בצלאל סמוטריץ':  עדיין אנחנו יותר יקרים ממדינות הייחוס בעולם שאליהן אנחנו רוצים להידמות, ולכן צריך לטפל בכמה וכמה עיוותים שיש במשק הישראלי

בצלאל סמוטריץ':  אני מגדיר את עצמי כאיש ימין כלכלי, אני רוצה מינימום התערבות של הממשלה בשווקים, מינימום רגולציה, מינימום בירוקרטיה, וההצדקות היחידות להתערבות של הממשלה זה במקומות שבהם יש לנו כשלי שוק מסוימים, עיוותים מסוימים שלא מאפשרים סביבה תחרותית טובה, שוויונית ואמיתית שתאפשר לכוחות השוק לעשות את שלהם, להצמיח את המשק, להוזיל את המחירים

בצלאל סמוטריץ':  אנחנו רוצים לוודא שנתוני המקרו הכלכליים הטובים מחלחלים לכל שכבות האוכלוסייה על ידי כך שלא רק הכלכלנים יזהו את זה, לא רק סוכנויות הדירוג יזהו את זה

בצלאל סמוטריץ':  אנחנו רוצים שלא רק העשירונים הגבוהים ייהנו מהביצועים הטובים של הכלכלה, אלא שכל אזרח ואזרחית במדינת ישראל יוכלו להרגיש את זה ברמת החיים שלהם, באיכות החיים שלהם ובכוח הקנייה של הכסף שלהם

בצלאל סמוטריץ':      בגלל סביבה של חוסר ודאות, בגלל סביבה אינפלציונית, בגלל סביבת ריבית גבוהה הדבר המרכזי הוא להביא תקציב שמרני ומרוסן, כזה שיתמוך את המדיניות המוניטרית של בנק ישראל, כזה שיעזור לנו להיאבק באינפלציה

בצלאל סמוטריץ':  האינפלציה היא כרגע המס הקשה ביותר שמוטל בכל העולם על האזרחים

בצלאל סמוטריץ':  הצורך לטפל בה, להרגיע אותה, לנסות להחזיר אותה לטווח היעד כמה שיותר מהר כדי לשמור על ערך הכסף של הציבור, זה השירות הטוב ביותר שאנחנו כממשלה יכולים לעשות

בצלאל סמוטריץ':  העלאת הריבית קשה מאוד, מכאיבה מאוד לרבים מאזרחי מדינת ישראל

בצלאל סמוטריץ':  מצד אחד אנחנו מנסים באיזו שהיא  הליכה בין טיפות, באיזון מאוד מאוד עדין להגדיל את ההכנסה הפנויה, לעזור לאזרחים להתמודד עם עליית המחירים שהיא פונקציה של האינפלציה, להתמודד עם החזרת המשכנתאות, עם התשלומים החודשיים, ומצד שני לא לתדלק עוד יותר את האינפלציה - בהרבה מאוד מובנים היא תוצר של כסף זול שקיים

בצלאל סמוטריץ':  הצד השני של האינפלציה זה צד ההיצע שהוא בחלקו גלובאלי, עולמי - המלחמה באוקראינה, ספיחים מסוימים של משבר הקורונה והתייקרויות מסוימות שהוא עשה

בצלאל סמוטריץ':  גם בזה אנחנו רוצים לטפל דרך שורה של רפורמות שנועדו לפתוח את השוק לתחרות, אם באלמנטים של ייבוא, בהתייעלות של המשק הישראלי, של הייצור הישראלי

בצלאל סמוטריץ':  אני חושב שצריך להסתכל על כל מה שתראו כאן בשבועות הקרובים דרך שתי הפריזמות האלו

בצלאל סמוטריץ':  אנחנו שומרים על מדיניות מרוסנת, משתדלים להיות מתואמים עם בנק ישראל כדי לאפשר לו להוריד את הריבית כמה שיותר מהר ולהקל על אזרחי ישראל, ואנחנו רוצים להביא שורה של האצות במשק שחלקן נמצאות בהרכב התקציב - עידוד השקעות, עידוד תעשיה, עידוד תעסוקה, הגדלת הפריון, וחלקן נמצאות ברפורמות גדולות מאוד

בצלאל סמוטריץ':  נדמה לי שזה חוק הסדרים שהוא הכי גדול, לפחות במספר העמודים שלו, מאז קום המדינה

נאור שירי: זה בגלל הפונט, לא בגלל התוכן

בצלאל סמוטריץ': אני חושב שבתוכן הוא כולל דברים מאוד מאוד חשובים

בצלאל סמוטריץ':  אני לא בא להתהדר בזה שהוא הכי גדול, אבל אני חושב שיש בו שורה שלמה של תהליכים

בצלאל סמוטריץ':  על חוק התשתית הלאומיות, שהוא אחד מהלבנים הכי מרכזיות בחוק ההסדרים הזה, זכיתי לעבוד כשהייתי שר תחבורה לפני ארבע קדנציות

בצלאל סמוטריץ':  חלק גדול מהרפורמות פה התחילו להתגבש בממשלות קודמות, חלק מהן הן המשך של מרכיבים מסוימים - שוק הבנקאות, שוק ההון, חוק ה-PSD

בצלאל סמוטריץ':  אני חושב שהתפקיד של כל אחד מאיתנו הוא להסתכל על מי שהיה לפניו ועשה דברים טובים

בצלאל סמוטריץ':  אני מנסה להשתדל במשמרת שלי להוסיף את הקומה שלי, לעשות עוד דברים טובים כדי להשאיר אחריי כלכלה יותר חזקה ויותר יציבה לשר האוצר הבא שיוסיף את הקומה שלו ויבנה טוב יותר לאלה שיבואו אחריו

בצלאל סמוטריץ':       מסגרת התקציב ל-2023 היא 484, מסגרת התקציב ל-2024 היא 513 נקודה משהו

בצלאל סמוטריץ':  יסבירו כאן עוד מעט מה עשינו עם הנוסחה של כלל ההוצאה כדי לפצות על האינפלציה המאוד גדולה של השנה האחרונה - זה משהו שעשינו אותו בהתייעצות עם הגורמים הכלכליים והמקצועיים בתוך משרד האוצר, עם בנק ישראל, עם גורמים בינלאומיים שאנחנו בקשר איתם, כמו קרן המטבע ואחרים

בצלאל סמוטריץ':  אני חושב שעשינו את הדבר הנכון מקצועית

בצלאל סמוטריץ':  לא היה קל, ואני אומר שוב תודה לשותפים שלי בקואליציה ובממשלה, להתכנס אל המספרים האלה

בצלאל סמוטריץ':  מחויבויות הממשלה גדלו באופן אוטומטי כתוצאה מהאינפלציה, לכן כולנו ויתרנו על דברים שחשובים לנו - אנחנו כנראה נדחה אותם לשנים הבאות

בצלאל סמוטריץ':  שמרנו על כלל ההוצאה כך שאנחנו כרגע עם יעד גירעון נמוך

בצלאל סמוטריץ':  אני חושב שנכון ללכת למדיניות א-מחזורית – זה אומר שכשאתה מתנהל נכון בתקופות של גאות אתה יודע לתת מענה גם לתקופות של שפל כי יש לך מספיק כריות ביטחון

בצלאל סמוטריץ':  אנחנו בהחלט משאירים כרית ביטחון משמעותית מאוד בהנחת יעד הגירעון שאנחנו מניחים מראש

בצלאל סמוטריץ':  אנחנו  מאוד מקווים להמשיך את המגמה של הירידה ביחס חוב תוצר - זה דבר נכון שחשוב מאוד לאיתנות של המשק ישראלי

בצלאל סמוטריץ':  יש לא מעט תוספות טובות בתוך התקציב הזה לבריאות, לרווחה, לחברה ולמנועי צמיחה, אם זה תשתיות בתחום התחבורה ובתחומים אחרים של אנרגיה, של חשמל, של הון אנושי בהייטק ובתחומים אחרים שמניעים את המשק הישראלי

בצלאל סמוטריץ':       חוק ההסדרים בנוי מחמש או משש לבנים מרכזיות - אחת מהן היא חוק התשתיות הלאומיות

בצלאל סמוטריץ':  תראו, מדינת ישראל בפיגור מאוד מאוד גדול בכל מה שנוגע לתשתיות - הדבר הזה מאוד משפיע גם על הצמיחה, גם על הפריון וגם על יוקר המחייה

בצלאל סמוטריץ':  החסם המרכזי לאורך הרבה מאוד שנים זה עודף רגולציה ובירוקרטיה במה שנוגע לתשתיות

בצלאל סמוטריץ':  לוקח המון שנים במדינת ישראל לקדם מיזמי תשתית לאומיים

בצלאל סמוטריץ':  החוק הזה ייתן לממשלה את היכולת להגדיר תשתיות לאומיות

בצלאל סמוטריץ':  אני לא אכנס עכשיו לפרטים, אבל החוק מגדיר שלוש רמות, שלוש קומות של תשתיות לאומיות בהתאם לחשיבותן, נותן הקלות מסוימות

בצלאל סמוטריץ':  לכל דבר יש מחירים, אבל אני חושב שהשתדלנו למצוא את האיזונים

בצלאל סמוטריץ':  אנחנו חייבים לקדם מאוד מהר את התשתיות הלאומיות שלנו, כי זה קריטי לכלכלה וקריטי לאיכות החיים של כולנו – הרבה פחות פקקים, הרבה יותר אנרגיות חלופיות בצורה יותר מהירה ויותר זריזה

בצלאל סמוטריץ':      יש פרק שלם שנוגע לדיור

בצלאל סמוטריץ':  אני לא רוצה להיכנס לפרטים של הפרק, אבל אני אומר שהאתגר הגדול שלנו בתחום הדיור בעיתוי הנוכחי הוא הורדת מחירי הדיור

בצלאל סמוטריץ':  תראו, הורדת מחירי הדיור, כמו כל מישור אחר בכלכלה, זה עניין של היצע וביקוש

בצלאל סמוטריץ':  כל התכניות של מחיר מטרה ומחיר למשתכן זה סוג של פלסטרים, עזרה ראשונה לתקופות מסוימות, לחלקים מסוימים בחברה שמזהים ורוצים לעזור להם – זוגות צעירים, זכאים וכו'

בצלאל סמוטריץ':  להוריד את מחירי הדיור לאורך זמן זה עניין של היצע וביקוש - הביקושים במדינת ישראל גדולים

בצלאל סמוטריץ':  קצב גידול האוכלוסייה כאן, ברוך השם, גדול מאוד, אם בשיעור ילודה מבורך מאוד, אם בעלייה גדולה שאנחנו קולטים, והדבר הזה עובר דרך הסרת חסמי תכנון, שיווק, מכרזים, תשתיות, כיתות לימוד וכו'

בצלאל סמוטריץ':  גם בזה עשו דברים טובים בממשלות הקודמות

בצלאל סמוטריץ':  אם מסתכלים על הנתונים רואים שבמינהל התכנון - מנכ"ל משרד האוצר היה בעברו ראש מטה התכנון - עשו עבודה יוצאת מן הכלל

בצלאל סמוטריץ':  אני חושב שאנחנו סך הכל במקום טוב היום מבחינת המלאי התכנוני שלנו - הדבר הזה חייב להימשך

בצלאל סמוטריץ':  גם רשות מקרקעי ישראל עובדת יותר טוב, כי יש יותר שיווקים, יש יותר חתימה על עסקאות, יש פינוי בינוי והתחדשות עירונית

בצלאל סמוטריץ':  בחוק ההסדרים אנחנו שמים את האצבע על דברים שהם לא מספיק טובים

בצלאל סמוטריץ':  אנחנו רוצים לשפר עוד בעולמות של הסרת החסמים ובעולמות התמרוץ של ראשי הרשויות - בסוף הרבה מאוד מהמפתח של קידום מהיר של בנייה למגורים נמצא בידיים שלהם

בצלאל סמוטריץ':  את העניין של ההיצע אנחנו מודדים בסוף בקצב התחלות הבנייה

בצלאל סמוטריץ':  אם מסתכלים על התכנון, על השיווקים וכו', אפשר לשמור על קצב התחלות בנייה של כ-70,000 יחידות דיור בשנה - זה פחות או יותר מה שצריך

בצלאל סמוטריץ':  אנחנו לא רחוקים מזה בשנים האחרונות

בצלאל סמוטריץ':  האתגר הגדול עכשיו הוא אתגר האשראי בסביבת ריבית גבוהה, מה שמפחית את הכדאיות הכלכלית ועלול להביא להאטה בקצב התחלות הבנייה

בצלאל סמוטריץ':  בחלק מהאתגר הזה אנחנו כבר מטפלים עכשיו, כמו בשינוי חדשני שאנחנו עושים שבו לא צריך לשלם 100% ממחיר הקרקע 90 יום מהזכייה במכרז

בצלאל סמוטריץ':   אנחנו מנסים לטפל במצוקת האשראי בסקטור מסוים בלי לתדלק אינפלציה

בצלאל סמוטריץ':  בעבודת מטה שמוביל המנכ"ל בודקים עכשיו עוד פתרונות לאתגר הזה - זה יהיה האתגר הגדול שלנו בתחום הדיור

בצלאל סמוטריץ':       לגבי הפחתת הריכוזיות והגדלת התחרות בכל הסקטורים במשק הישראלי, וזה נכון בבנקאות, נכון בשוק ההון, נכון במזון, נכון בחקלאות, נכון בביטוח, נכון בשוק הרכב, נעשו דברים טובים בממשלות קודמות - אנחנו עושים עוד דברים טובים בחוק ההסדרים הזה

בצלאל סמוטריץ':  הבשורה המרכזית בהקשר הזה תהיה אחרי התקציב וחוק ההסדרים

בצלאל סמוטריץ':  אנחנו מקימים עכשיו צוות יישום ציבורי, משמעותי, כמו שהיו כבר בעבר ועדות טובות, שיכנס ממש לעומק, מתחת לעור

בצלאל סמוטריץ':  זה לא סוד שהיה איזה שהוא מהלך שהבאנו וחזרנו בנו כי חשבנו שהוא לא מספיק מדויק ולא מספיק נכון, אבל אנחנו ניכנס חזק לריכוזיות בשוק המזון, בשוק הבנקאות ובתחומים אחרים

בצלאל סמוטריץ':  אתם תראו שיש בחוק ההסדרים הזה לא מעט סעיפים שמטפלים בזה, אבל צריך לעשות יותר

בצלאל סמוטריץ':  אין ספק שזה יהיה אחד האתגרים הגדולים שלי כשר אוצר ושלנו כממשלה וכקואליציה

בצלאל סמוטריץ':       המשך צעדים לצמצום בירוקרטיה ורגולציה במגזר העסקי והציבורי, שזה העניין של המיסוי ירוק, החשבוניות הדיגיטליות

בצלאל סמוטריץ':  ל-400,000 עסקים זעירים וקטנים כל שיטת הדיווח של מס תשתנה לחלוטין, מה שיקל מאוד ויחסוך להם המון זמן והמון כסף

בצלאל סמוטריץ':  חלק מהצעדים לייעול המגזר הציבורי הוא בחוק ההסדרים, אבל חלק לא מבוטל ממנו, אדוני יושב הראש, הוא בהסכם הטוב והכמעט היסטורי שחתמנו עם ההסתדרות בצורה מאוד מהירה, בשקט, בלי סכסוכי עבודה, בלי שביתות

נאור שירי: חוץ מהשביתה שתואמה

בצלאל סמוטריץ': חוץ מהשביתה הפוליטית, הפראית והבלתי חוקית שמי שאחראי לה עוד יישא בתוצאותיה הכלכליות

נאור שירי: ראש הממשלה

נעמה לזימי: האם מי שאחראי לקריסת הכלכלה גם יישא בתוצאות?     

בצלאל סמוטריץ': ההסכם הזה מאוד אחראי, טוב גם למשק וגם לעובדים, וכבר שיבחתי את יושב ההסתדרות והצוות המקצועי שלו עליו ועל כך שהם גילו הבנה לאחריות המתבקשת

בצלאל סמוטריץ':  צריך לזכור שמ-2018 לא היה הסכם מסגרת במשק

בצלאל סמוטריץ':  ההסכם הזה לוקח אותנו כמעט חמש שנים אחורה וחמש ורבע שנים קדימה

בצלאל סמוטריץ':  הוא נותן שקט, הוא נותן ודאות ויציבות

בצלאל סמוטריץ':  הוא הסכם זול, עם הבשלה איטית ואחראית שתואמת את יעדי האינפלציה שהגדרנו לעצמנו, והוא הסכם שכולל גם לא מעט צעדים שיאפשרו לייעל את המגזר הציבורי

בצלאל סמוטריץ':  מגזר ציבורי יעיל תומך את המשק, את הכלכלה, את המגזר הפרטי, נותן שירות טוב לאוכלוסייה ותנאי הכרחי לכלכלה טובה וחזקה

בצלאל סמוטריץ':       אתם תראו לא מעט צעדים במסגרת המאבק בהון השחור

בצלאל סמוטריץ':  למאבק בהון השחור יש שתי תכליות

בצלאל סמוטריץ':  אחת, וזו קלישאה שחוקה, זה שכשכולם משלמים אז כולם משלמים פחות

בצלאל סמוטריץ':  אנחנו רוצים להוריד את נטל המסים על אזרחי ישראל

בצלאל סמוטריץ':  ככל שרמת המיסוי בישראל תהיה נמוכה יותר, כך הכלכלה תהיה אטרקטיבית יותר ואנחנו נראה כאן יותר השקעות, תהיה מוטיבציה לאנשים ללכת לעבוד

בצלאל סמוטריץ':  יש הרבה מאוד כסף שחור

בצלאל סמוטריץ':  יש כל מיני אומדנים שרצים, אבל מדובר בעשרות מיליארדים של כסף לא ממוסה

בצלאל סמוטריץ':  הוא אמור להיות ממוסה, הוא אמור להשתתף בנטל המיסוי, מה שיאפשר לנו להפחית את נטל המס הפרטי ומס החברות

בצלאל סמוטריץ':   צריך לדעת שהכלכלה השחורה היא היום המנוע המרכזי בפשיעה המאורגנת

בצלאל סמוטריץ':  מטריד את אזרחי ישראל ואת הכלכלה כל מה שנוגע לפרוטקשן

בצלאל סמוטריץ':  יש כאן תעשייה שלמה של חשבוניות פיקטיביות

בצלאל סמוטריץ':  אמנם מאבק בהון השחור מחייב אלמנטים שקצת יכולים להקשות על הורדת הרגולציה והבירוקרטיה, אבל אנחנו עושים את זה תוך איזון נכון, בהתייעצות עם המשק, עם התעשיינים, עם העסקים הקטנים

בצלאל סמוטריץ':  האינטרס של מרבית אזרחי ישראל ובעלי העסקים שמדווחים על ההכנסות שלהם ומשלמים מס כדין שהשוק הזה יהיה מוסדר, שהם לא יהיו הפראיירים היחידים שישלמו, שיהיה פחות הון שחור ופחות כלכלה שחורה

משה גפני: ראש אגף התקציבים, בקשה

יוגב גרדוס: המטרה של התקציב, כמו שאמר שר האוצר, ואני חושב שכולנו יכולים להסכים עליה, היא להעלות את רמת החיים של כלל אזרחי ישראל

יוגב גרדוס:  אנחנו, משרד האוצר, מודדים את הרמה הזאת בצמיחה לנפש, והתכנית שלנו כוללת שתי רגליים מרכזיות

יוגב גרדוס:  רגל אחת היא הרגל של התכנית הכלכלית, חוק ההסדרים, שורה ארוכה של רפורמות שאמורה להביא לכך שהצמיחה במשק תואץ, והרגל השנייה היא התקציב עצמו

יוגב גרדוס:  התקציב אמור לשקף את מצב המשק

יוגב גרדוס:  אנחנו במצב ביניים כזה שבו נתוני הכלכלה מאוד מאוד טובים, אם מסתכלים על נתונים שפורסמו

יוגב גרדוס:  אם מסתכלים קדימה אנחנו רואים אתגרים מאוד גדולים בכלכלה העולמית שמגיעים לישראל

יוגב גרדוס:  אנחנו צריכים לנהוג במדיניות אחראית שמאפשרת וגם מסתכלת על האפשרויות שיהיה פה משבר כלכלי כמו בכל העולם

יוגב גרדוס:       נתחיל במגמות ארוכות הטווח

יוגב גרדוס:  אנחנו רואים עלייה מאוד משמעותית ברמת החיים של אזרחי מדינת ישראל ב-20 השנים האחרונות

יוגב גרדוס:  אנחנו רואים שהייתה עלייה של 40% בתוצר לנפש

יוגב גרדוס:  בתחילת שנות ה-2000 היה משבר מאוד משמעותי שפקד את המשק הישראלי, אם זה הדוט-קום, האינתיפאדה, המשבר המקומי והגלובאלי, והמשק נכנס למיתון עמוק

יוגב גרדוס:  הממשלה גיבשה בזמנו תכנית שהקונספט שלה היה לעבור מרווחה לתעסוקה ולכן היא קודם כל הורידה משמעותית את נטל המס על אזרחי מדינת ישראל ועל העסקים - במקביל היא תמרצה את האוכלוסייה לצאת לעבוד

יוגב גרדוס:  אנחנו רואים בגרף ששיעורי התעסוקה עלו ושיעור האבטלה ירד

יוגב גרדוס:  אם מתעלמים מהקורונה וחוזרים לנקודת הזמן הנוכחית, אפשר לראות ששיעור האבטלה נמוך ושיעור התעסוקה מאוד גבוה

יוגב גרדוס:  התכנית לוותה בביקורת מאוד ערה לגבי ההשפעות החברתיות של עצם היציאה לעבודה, ואכן ראו השפעות של עלייה באי שוויון ועוני

יוגב גרדוס:  אנחנו רואים שהחל מתחילת העשור הקודם יש ירידה הדרגתית במדדי העוני ואי השוויון

יוגב גרדוס:  זה נכון שעדיין יש הרבה עוני במדינת ישראל ואי השוויון הוא לא נמוך, אבל המגמה היא חיובית, היא הרבה יותר בת קיימא כשהיא מטופלת על ידי שוק העבודה ולא על ידי מערכת רווחה שבעצם פוגעת בתמריצים של יציאה לעבודה

יוגב גרדוס:  רמת החיים שלנו אמנם השתפרה ב-20 השנים האחרונות, כל העולם צמח, אבל אנחנו רואים שלעומת מדינות אחרות שהיינו רוצים להידמות להן מבחינה כלכלית, כמו שבע המדינות המפותחות ביותר בעולם, הפער הוא עדיין משמעותי - מעל 20% פער בתוצר לנפש

יוגב גרדוס:  המגמה הזאת אמנם קצת נסגרה בשנים האחרונות, אבל עדיין יש עוד הרבה לאן להגיע

יוגב גרדוס:  בזמנו ראש הממשלה קבע שאנחנו צריכים להיות בתוך x שנים בין ה-10 או ה-15 מדינות המובילות בעולם מבחינת התוצר לנפש

יוגב גרדוס:  במדינת ישראל, אם אני מסתכל על שנת 2021, אז התוצר לנפש עמד על 44,000 דולר במונחים שנתיים והתוצר של 10 המדינות המפותחות ביותר ב-OECD עמד על 65,000 דולר – זה אומר שאנחנו עדיין בפער משמעותי

יוגב גרדוס:  בארצות הברית התוצר לנפש הוא 70,000 דולר, בשוויץ - 77,000 דולר, וב-G7 - 58,000 דולר

יוגב גרדוס:  צמחנו, אבל יש לנו עוד הרבה מה לעשות

יוגב גרדוס:  המשוואה הכי בסיסית של תוצר לנפש מורכבת מעובדים, מהון ומפריון

יוגב גרדוס:  ההשקעות שלנו בשנים האחרונות מכוונות לשיפור שוק העבודה, להעלאת כמות העובדים והאיכות שלהם, לשיפור התשתיות

אביגדור ליברמן: גם בפריון

יוגב גרדוס: והפריון, שהוא מחבר את האפשרות של העובדים להשתמש בתשתיות, הוא פונקציה של תחרותיות, של תחרות מול העולם

יוגב גרדוס:  גם המגזר הציבורי וגם המגזר הפרטי - ככל שהם יהיו יותר יעילים, כך הפריון במשק יגבר, התוצר יגדל ורווחת האזרח תגדל

יוגב גרדוס:       יש מספר מגמות שהמשק הישראלי צריך להתמודד איתן

יוגב גרדוס:  המגמה המרכזית שמאפיינת אותנו, וזה בשונה מרוב העולם - השינוי הדמוגרפי

יוגב גרדוס:  השינוי הדמוגרפי בא לידי ביטוי בקצב גידול האוכלוסייה ובהרכב שלה, והדבר הזה צריך לעמוד לנגד עינינו בהיבטי התשתיות ובהיבטי יוקר המחייה

יוגב גרדוס:  קצב הילודה במדינת ישראל הוא גבוה בכ-50% מממוצע ה-OECD - כמעט שלושה ילדים לאישה, לעומת 1

יוגב גרדוס: 6 או 1

יוגב גרדוס: 9 ב-OECD

יוגב גרדוס:  הדבר הזה הופך את מדינת ישראל לאחת המדינות הצפופות בעולם

יוגב גרדוס:  היא נהיית יותר ויותר צפופה ככל שהשנים עוברות, מה שמייצר לנו עומס על התשתיות

יוגב גרדוס:  גם בהיבטי הדיור וגם בכבישים אנחנו רואים את זה, אבל גם בשווקים שהם לא כל כך אינטואיטיביים לנו, כמו משק החשמל

יוגב גרדוס:  יש ביקוש גובר מאוד לחשמל בגלל גידול האוכלוסייה ובגלל המעבר לתחבורה חשמלית

יוגב גרדוס:  אם לא נספק את התשתיות האלו בצורה מהירה ואפקטיבית המשק יפגע

יוגב גרדוס:  האתגר השני מבחינת קצב גידול האוכלוסייה הוא גם הרכבה

יוגב גרדוס:  הרכב האוכלוסייה גם כן משתנה

יוגב גרדוס:  האוכלוסייה שגדלה בקצב יותר גבוה היא בעיקר החברה החרדית, והדבר הזה הוא אתגר

יוגב גרדוס:  למה הוא אתגר? מצד אחד הנשים החרדיות ב-20 השנים האחרונות הן חלק מאוד גדול מהמגמה שראינו בכניסה לשוק העבודה, מה שגרם להגדלת הרווחה בחברה החרדית ולצמיחת התוצר, אבל מצד שני יש שתי אוכלוסיות שעדיין הן בשיעור השתתפות יותר נמוך בשוק העבודה ואתגר להכניס ולשלב אותן כמה שאפשר בתעסוקה - הגברים החרדים והנשים הערביות

יוגב גרדוס:  שני האתגרים האלה הם שונים לחלוטין, החסמים הם חסמים שונים לחלוטין

יוגב גרדוס:  אנחנו מכניסים בתוך התקציב, ויש שיח ער לגבי חוק הגיוס שאני חושב יש לו השפעה על הדבר הזה מבחינת הגברים החרדים, הכשרות מקצועיות, הקמת מרכזי על לפיזיקה ולכיתות מדעיות, שילוב כמה שיותר בסמינרים

יוגב גרדוס:       לגבי החשמל – אם לא נגדיל את היצע החשמל בקרוב, נפגוש ביקוש שעולה על ההיצע ובנקודות הקצה נצטרך לספוג הפסקות חשמל

יוגב גרדוס:  בדבר הזה אנחנו מנסים לטפל במסגרת חוק התשתיות הלאומיות

יוגב גרדוס:       על הדיור דובר הרבה, אבל כמובן שקצב גידול האוכלוסייה דורש כרגע 50,000,60,000 דירות חדשות כל שנה רק כדי לשמור על המצב הקיים

יוגב גרדוס:  כדי להדביק פערי עבר צריך לבנות יותר מ-70,000

עודד פורר: אתם יודעים להגיד כמה התחלות בנייה היו ברבעון הראשון של השנה, מינואר עד סוף מרץ?     

יוגב גרדוס: יש איזו שהיא ירידה קלה, אבל עדיין קצב גבוה, מעל 60,000 בקצב שנתי

יוגב גרדוס:  אנחנו רואים מבחינת המלאי התכנוני וקצב היתרי הבנייה, כמו שאמר השר, את המגמה הזאת ממשיכה, אבל אם לא נלחץ על הגז הדבר הזה ייעצר בגלל עליות הריבית

בצלאל סמוטריץ': הירידה התחילה והתחזקה בחציון השני של שנה שעברה

בצלאל סמוטריץ':  כנראה שהירידה היא פונקציה של סביבת הריבית הגבוהה

בצלאל סמוטריץ':  עליית מחירים של 20% בשנה שעברה לא הייתה ריאלית, לא הייתה קשורה לשום דבר, לכן הירידה טובה

בצלאל סמוטריץ':  האתגר הוא להוריד מחירים, ובהקשר הזה הריבית הגבוהה וירידת הביקושים יכולה לעשות טוב למחירים

בצלאל סמוטריץ':  אנחנו רוצים שכשסביבת הריבית תתייצב ויחזרו להיות ביקושים, הביקושים האלה יפגשו היצע גדול, לא היצע נמוך

עודד פורר: מה עשיתם בתקופה הזאת מבחינת השיווקים ומבחינת ההיתרים? האם בתקופה הזאת לא ירד הקצב? ההיתרים והשיווקים לא תלויים בסביבה של הריבית

בצלאל סמוטריץ': אתה יודע שאת קצב התכנון ואת קצב השיווקים לא מודדים בשלושה חודשים

בצלאל סמוטריץ':  אנחנו לא רואים הבדל בהיצע השיווקים

בצלאל סמוטריץ':  השאלה היא כמה מהשיווקים בסוף מצליחים, כמה מהעסקאות נחתמות, כמה מכרזים נופלים בגלל חוסר כדאיות, שזה האתגר הגדול שאנחנו לומדים עכשיו

עודד פורר: בסוף אתם אלה שקובעים את המחיר

אורית פרקש הכהן:   זה שהציבור לא יכול להרשות לעצמו לקחת משכנתאות זו לא בשורה לציבור

אורית פרקש הכהן:  אין כאן בשורה, יש כאן אירוע שהוא קשה לציבור

משה גפני: נסגור את הישיבה בגלל שאין בשורה?     

אורית פרקש הכהן: לא, אבל אין פה בשורה

בצלאל סמוטריץ': האירוע הכי קשה לציבור הייתה העלייה של ה-20% שהייתה בשנה שעברה

אורית פרקש הכהן: שמענו שהמדיניות האחראית של הממשלה עוזרת לציבור כי הם לא יכולים לקנות דירות עכשיו בגלל המשכנתא

ינון אזולאי: אנשים לא קנו דירות כשהייתה עלייה של 20% - -          

משה גפני: אורית, הזמן שלכם אופיין בעליית מחירים של דירות שלא הייתה כדוגמתה

אורית פרקש הכהן: החשמל עכשיו יותר יקר מאשר מה שהוא היה

אורית פרקש הכהן:  כל הנתונים יותר גרועים כרגע

אורית פרקש הכהן:  אין לכם במה להתהדר

אורית פרקש הכהן:  בכלכלה לא התעסקתם בכלל

אורית פרקש הכהן:  גם חינוך חינם לא ראיתי פה בתקציב

יוגב גרדוס: בתוך חוק ההסדרים יש הרבה צעדים מבניים מאוד מאוד משמעותיים בתחום הדיור, בין אם זה בתמריצים של הרשויות המקומיות בוועדות המחוזיות, רישוי עצמי

יוגב גרדוס:  הפרק של הדיור הוא בין הפרקים היותר גדולים שיש לנו

יוגב גרדוס:  ייקח זמן, זו עבודה סיזיפית, אבל אנחנו רואים מגמה מאוד חיובית בשוק

יוגב גרדוס:      רציתי להמשיך לדבר על קצב גידול האוכלוסייה שמייצר אתגרים

יוגב גרדוס:  יש את אתגר המזון, שהוא אתגר פחות אינטואיטיבי

יוגב גרדוס:  אנחנו רואים את השטחים המעובדים במדינת ישראל, אנחנו רואים כמה תוצרת חקלאית המדינה יכולה לייצר לעומת הגידול באוכלוסייה שיהיה

יוגב גרדוס:  אנחנו לא נוכל להאכיל את כל האוכלוסייה רק עם מזון שמיוצר במדינת ישראל, ולכן אחת הרפורמות שאנחנו ממשיכים היא הרפורמה בחקלאות שתאפשר גם לייבא בצורה קלה יותר פירות וירקות למדינת ישראל וגם תתמודד עם יוקר המחייה

משה גפני: ומה יעשו החקלאים? אתה לא יכול לדבר על הרפורמה בחקלאות בלי שאתה מדבר על החקלאים

יוגב גרדוס: מגמה ארוכת טווח שאנחנו רואים היא שינוי הרכב האוכלוסייה

יוגב גרדוס:  אנחנו רואים שהחברה החרדית תהווה כשליש מהאוכלוסייה תוך מספר עשורים, לכן הגברים החרדים מהווים את הפוטנציאל הגבוה ביותר של המשק מבחינת שוק התעסוקה

יוגב גרדוס:  קטפנו את הפירות ב-20 השנים האחרונות עם הכניסה לשוק התעסוקה של הנשים החרדיות

יוגב גרדוס:  עכשיו אנחנו מעוניינים לשלב כמה שניתן גם את הגברים החרדים בשוק התעסוקה

יוגב גרדוס:  אמנם אנחנו רואים בשנים האחרונות מגמה מטרידה של סטגנציה שאנחנו מנתחים אותה,  אבל אני חושב שיש לנו פתרונות רבים בתקציב הזה, בחוק ההסדרים ובצעדים הנלווים

ינון אזולאי: בדקתם את המשכורות של הנשים החרדיות שנמצאות בשוק לעומת נשים אחרות? בדקתם את המשכורות של הגברים החרדים שיוצאים לשוק העבודה? בדקתם במגזר הציבורי כמה חרדים נמצאים? בדקתם במשרד מבקר המדינה? בדקתם את הדברים האלה לפני שאתם מדברים על כל זה?          

אביגדור ליברמן: ינון, אתה מדבר שטויות

ינון אזולאי: מה עשית? חוץ משנאה לא עשית שום דבר

אביגדור ליברמן: המשכורת היא פונקציה של השכלה

ינון אזולאי: אל תגיד לי שאתה מבין באוכלוסייה החרדית

אביגדור ליברמן: אתה פוגע באוכלוסייה החרדית, אתה הראשון שפוגע

ינון אזולאי: אתה עם השנאה שלך

ינון אזולאי:  מה עשית חוץ מלהרוס את המדינה במשך שנה וחצי שהיית שר אוצר?      

בצלאל סמוטריץ': הנתונים מוצגים כאן לא כביקורת, הם מוצגים מתוך רצון להגדיל את שיעור ההשתתפות ולהעלות את הפריון

בצלאל סמוטריץ':  אני חושב שהממשלה הזאת כממשלה של המחנה הלאומי, כממשלה של החרדים, יכולה לעשות דברים שממשלות קודמות לא עשו

בצלאל סמוטריץ':  אנחנו חייבים לטפל בכל החתך, כדי להביא לתוצאה שהיא טובה יותר לכולנו

בצלאל סמוטריץ':  אתם מכירים את עמדתי - מי שלומד, לומד, בלי שום מגבלות, ויש לנו הערכה גדולה ללימוד תורה, זה תורם הרבה מאוד למדינת ישראל, אבל מי שלא לומד צריך להשתלב בשוק התעסוקה, צריך להשתלב בפריון גבוה

בצלאל סמוטריץ':  אנחנו לומדים את הנתונים ומעמיקים בהם

בצלאל סמוטריץ':  אנחנו עושים כמה דברים חשובים וטובים כבר עכשיו כדי לאפשר ולעזור לזה, אבל נצטרך לעשות עוד יותר

שרן השכל: צריך לעודד השקעה בהכשרות

שרן השכל:  תאפשרו להן ללמוד באוניברסיטה, תנו להן ללמוד רפואה כי הן נשים מוכשרות, הן נשים חכמות

שרן השכל:  תנו להן ללכת ללמוד ואז תראו שהן יביאו משכורות עתק

משה גפני: היית יכולה לעשות ועדת משנה לחינוך החרדי כשהיית יושבת ראש ועדת החינוך, אבל לא עשית את זה

שרן השכל: הקמתי, עם כל הכבוד, וגם הוגשה הצעת חוק בעניין הזה, חבר הכנסת גפני

שרן השכל:  הייתה ועדת משנה לעניין הזה

משה גפני: ממש לא

שרן השכל: אל תזלזל בחשיבות של הדבר הזה

משה גפני: היה על הממלכתי-דתי

יוגב גרדוס: פריון עבודה נמוך הוא עוד מחלה של המשק הישראלי, בעיקר בענפים לא תחרותיים

יוגב גרדוס:  יש ריכוזיות במזון ובבנקאות שלגביהם אנחנו מביאים כמה צעדים מאוד משמעותיים

יוגב גרדוס:  בנושא המזון יש רפורמה בתחום ההגבלים

אורית פרקש הכהן: אבל היא הופרדה

יוגב גרדוס: לא

יוגב גרדוס:  רפורמה אחת בתחום ההגבלים תהיה בחוק ההסדרים

יוגב גרדוס:  יש ועדה ציבורית שהקים השר  שתטפל יותר לעומק בנושאים יותר סבוכים

יוגב גרדוס:  יש לנו את תחום התמרוקים בחוק ההסדרים, יש את החקלאות

יוגב גרדוס:  יש מספר רב של צעדים גם בתחום המבני וגם בתחום של נקודות זיכוי, מס הכנסה שלילי

יוגב גרדוס:        האתגר המרכזי והמשמעותי ביותר בכלכלה העולמית ובישראל הוא האינפלציה ועליית הריבית

יוגב גרדוס:  אתם רואים אינפלציה מאוד משמעותית שלא ראינו כמותה בעשורים האחרונים, מה שגרם לעליות ריבית מאוד דרמטיות וחדות בכל העולם וגם בישראל

יוגב גרדוס:  הדבר הזה משפיע בהרבה שווקים על שערי החליפין

יוגב גרדוס:  אם קוראים את הניתוח של בנק ישראל לגבי השינוי בשער החליפין רואים שהרבה ממנו מגיע מפערי ריביות בינינו לבין ארצות הברית

יוגב גרדוס:  שער החליפין משפיע על האינפלציה, והדבר הזה הוא איזה שהוא מעגל שוטה

יוגב גרדוס:  אנחנו רואים שבכל העולם יש האטה

יוגב גרדוס:  מדינת ישראל היא משק פתוח שיחווה האטה בגלל היבטים מקומיים ובגלל היבטים גלובאליים

יוגב גרדוס:  אתם רואים שהיקף המשכנתאות צנח החל מרגע שעליית הריבית התחילה

יוגב גרדוס:  כשהשוק התחיל להבין שהדבר הזה הוא לא זמני והולך להיות משמעותי, מיד היקף המשכנתאות צנח ושוק הנדל"ן עצמו התחיל להתקרר

יוגב גרדוס:  הדבר הזה הוא חיובי במובן זה שראינו במדד האחרון ירידה במחירי הדיור

יוגב גרדוס:  הוא גם שלילי, כי אם לא נמשיך את קצב התחלות הבנייה בתקופה שהמחירים יורדים, אז כשהריבית תרד והביקושים יחזרו אנחנו נראה עליית מחירים

יוגב גרדוס:  האתגר של הממשלה הוא לשמר ולהאיץ את קצב התחלות הבנייה

יוגב גרדוס:       אני רוצה לדבר על ההייטק, כי המגמה הזאת התחילה לפני מספר רבעונים

יוגב גרדוס:  אנחנו רואים ירידה טבעית בהשקעות בהייטק מאיזה שהוא שיא מאוד חריג שהיינו בו במשבר הקורונה

יוגב גרדוס:  עם עליית הריבית ראינו צניחה בהשקעות, שזה דבר שיביא לירידה בתעסוקה בתחום ולירידה בשכר הממוצע

יוגב גרדוס:  חלק מזה היה צפוי, חלק מזה אמור להטריד אותנו ולכן נביא צעדים כדי להתמודד איתו

יוגב גרדוס:      אני רוצה לדבר על מסגרת התקציב

יוגב גרדוס:  התקציב הוא בעל רקע צמיחה מאוד חזק בשנתיים האחרונות, אבל יש איזו שהיא האטה גלובאלית

יוגב גרדוס:  ראינו איזו שהיא גאות בהכנסות - חלקה הגדול הוא חד פעמי, כולנו מבינים את זה, לכן צריך מאוד להיזהר מלהסתמך על הכנסות חד פעמיות בקביעת ההוצאה

יוגב גרדוס:  אנחנו כבר רואים בחודשים האחרונים, עוד מהשיא של אמצע שנת 2022, איזו שהיא היחלשות בקצב עליית גביית המס

יוגב גרדוס:  בחודשיים האחרונים אנחנו רואים אפילו קיטון נומינאלי בהכנסות ממסים

יוגב גרדוס:  אנחנו עדיין מעל תחזית ההכנסות שקבענו בתקציב כי בשלושת החודשים האחרונים נגבו יותר מסים ממה שחזינו, אבל הקצב הוא קצב של האטה

יוגב גרדוס:  אנחנו רוצים לראות שהקצב ממשיך להיות כמו שחזינו, קצב של צמיחה של 3% עם איזו שהיא עלייה בהכנסות

יוגב גרדוס:  התקציב צריך להיות, כמו שאמר השר, גם מאפשר אבל גם מתכתב עם המדיניות המוניטרית ואיזה שהוא ריסון של המשק

יוגב גרדוס:  זה אתגר שחווה כל העולם, זה איזה שהוא אתגר בין הצורך להתמודד עם האינפלציה ולא להאיץ אותה

יוגב גרדוס:  מגבלת ההוצאה שנקבעה לתקציב בחוק הייתה אמורה להביא אותנו למצב שבו ההוצאה בשנת 2024 הייתה 488 מיליארד שקלים

יוגב גרדוס:  כמו שאמר השר, אנחנו נהיה לפי ההצעה, ככל שהכנסת תאשר את החוק, ב-513 מיליארד שקלים ב-2024, שזה משמעותית יותר גבוה מב-2023

יוגב גרדוס:  התיקון שאנחנו מבצעים לכלל הוא בעיקר ההתאמה לאינפלציה, כי הכלל הנוכחי, לפני שהצעת החוק תאושר על ידי הוועדה והכנסת, קובע ממוצע היסטורי של אינפלציה שהוא לא רלוונטי לרמות האינפלציה הנוכחיות

יוגב גרדוס:  התקציב אמנם מרוסן ביחס לגירעון, אבל הגידול בהוצאה מאוד משמעותי

אורית פרקש הכהן: אתם מבקשים לתקן את החוק כך שההוצאה בתקציב תגדל

יוגב גרדוס: נכון

יוגב גרדוס:  בתוך התקציב עצמו יש מספר רב של תכניות שאנחנו מאוד גאים בהן, בין אם זו התכנית הרב שנתית שהגענו להסכמה עם צה"ל שפותרת הרבה בעיות שהיו בינינו לבין צה"ל במשך הרבה שנים, בין אם זו תוספת מאוד משמעותית של שוטרים וחיזוק הביטחון האישי בתוך מדינת ישראל, בין אם זה שדרוג במערכת הרפואה הציבורית של מעל לשני מיליארד שמתפרס גם על בריאות הנפש, גם על תשתיות וגם על חיזוק בתי החולים הציבורים, בין אם זה הסכמי השכר שנותנים מענה לצורך אמיתי שקיים

יוגב גרדוס:  מבחינת התשתיות – יש תכנית רב שנתית עם הרכבת של מעל 46 מיליארד שקלים, יש תכנית השקעה בכבישים של מעל 25 מיליארד שקלים

יוגב גרדוס:  אנחנו פעם ראשונה מרחיבים את פרויקטי הרק"ל גם לבאר שבע, מבצעים תכנון של רכבת מהירה מקרית שמונה עד אילת

יוגב גרדוס:  זאת הפעם הראשונה שנקודות הזיכוי יינתנו גם לגילאי 13 עד 18, כאשר אנחנו נקבע את הוראת השעה בנוגע לנקודות הזיכוי לגילאי 6 עד 12

יוגב גרדוס:  יהיה גם מס הכנסה שלילי, כמו שדיברתי קודם, כמענה ליוקר המחייה ולשוק התעסוקה, יהיו השקעות נוספות בבינה מלאכותית

משה גפני: יש מגמה שאני מזהה אותה - לנהל ויכוחים על החרדים

משה גפני:  במקום לדבר על הכלכלה, על יוקר המחייה, על האינפלציה, על מסגרת התקציב, על כל מה שנלווה, ידברו על החרדים

משה גפני:  אני מבקש - אל תשחקו לידיים שלהם

משה גפני:  אני מזהה את המגמה הזאת, וזה לא רק פה

משה גפני:  לדבר על החרדים זה הדבר הכי מעניין

נאור שירי: דיברו על פריון עבודה במשק

נאור שירי:  למה אתם ישר נזעקים?     

משה גפני: אסור לנו לשחק לידיים שלהם

משה גפני:  חבר הכנסת אביגדור ליברמן, בקשה

אביגדור ליברמן: תראה, אדוני היושב ראש, אמרת בהקדמה שנימנע פה מוויכוח פוליטי ונדבר עניינית על התקציב, ואני מאוד אשתדל לכבד את בקשתך, אבל ההערה האחרונה שלך לא הייתה במקומה

אביגדור ליברמן:  אני לא רוצה לדבר על החרדים כי אני חושב שזאת סוגיה בפני עצמה, אני רוצה לדבר על תקציב המקרו

אביגדור ליברמן:  אני שומע שהתקציב שמרני, שהתקציב מרוסן

אביגדור ליברמן:  התקציב הזה בנוי על 484

אביגדור ליברמן: 7 מיליארד שקלים, 32 מיליארד שקל יותר מתקציב 2022

אביגדור ליברמן:  כשאני מסתכל על הכנסות המדינה ממסים ישירים, על מה שיהלי פרסם בחודשים ינואר ופברואר, אני רואה שיש ירידה ממסים ישירים של כ-12% - אני מניח שהיום בצוהריים נשמע גם על חודש מרץ שגם שם תהיה ירידה, תהיה אותה מגמה

אביגדור ליברמן:  הקטר של הכלכלה הישראלית בשנים האחרונות זה הייטק ישראלי

אביגדור ליברמן:  כשאנחנו מדברים על תקציב 2021-2022, ההשקעות הזרות בהייטק הישראלי היו כ-42 מיליארד דולר

אביגדור ליברמן:  בשנים 2023-2024, אם אני רוצה להיות אופטימי מאוד, מדובר על 10 מיליארד דולר, כרבע ממה שהיו לנו בשנתיים הקודמות כשאישרנו תקציב דו שנתי

אביגדור ליברמן:  הכלכלה הישראלית זה הייטק, זה שירותים פיננסים ובנייה

אביגדור ליברמן:  יש ירידה דרמטית של לפחות 50% במשכנתאות, לכן אני לא מבין איך הגעתם ל-0

אביגדור ליברמן: 8% גירעון

אביגדור ליברמן:  אם אני מחבר את כל המספרים אני רואה שלא מגיעים לפחות מ-4% גירעון

אביגדור ליברמן:  לא במקרה נעלם מפה מנוע הצמיחה שהוא מן החשובים - המטרו, מטרו גוש דן

בצלאל סמוטריץ': לא, מה פתאום

בצלאל סמוטריץ':  הוא פה חי ובועט

אביגדור ליברמן: כרגע דפדפתי במצגת ולא ראיתי שזה מופיע

יוגב גרדוס: המטרו אמנם מחוץ לחוק ההסדרים, אבל הוא בתוך הוועדה, הוא מקודם

אביגדור ליברמן: אני מאוד מקווה שהוא מקודם

בצלאל סמוטריץ': הוא מתקדם בכל הכוח

משה גפני: ועדת הפנים עוסקת בזה כל הזמן, מקדמת את זה

אביגדור ליברמן: אני רואה שמשרד התחבורה לא מתכוון לקדם את זה, לפחות לפי הודעת משרד התחבורה

משה גפני: עובדים על זה עכשיו

אביגדור ליברמן: אותו דבר לגבי מנועי צמיחה אחרים

אביגדור ליברמן:  אני לא יודע מה המלאי התכנוני הזמין לרגע זה של שיווק הקרקעות, אבל מבחינת העסקאות בשוק הקרקעות והתחלות הבנייה המגמה מאוד מאוד מסוכנת - אתם חייבים לתת שם תמריצים נוספים

אביגדור ליברמן:  אם המגמה הזאת של החודשים האחרונים תימשך אנחנו עוד פעם נהיה בברוך

אביגדור ליברמן:  מחירי הדירות אמנם יורדים אבל מחירי השכירות קופצים

אביגדור ליברמן:  אנשים צריכים לגור איפה שהוא

אביגדור ליברמן:  אם הם לא קונים דירה, הם הולכים לשכור דירה

אביגדור ליברמן:  צריך לתת גם מענה לשוק השכירות

אביגדור ליברמן:       גם לגבי כל מה שהורדתם, כמו המס על הסיגריות האלקטרוניות, רק אתמול, לצערי, ראינו את התוצאה

אביגדור ליברמן:  גם כשהורידו את המס על המשקאות הממותקים המחירים עלו

אביגדור ליברמן:  תסתכלו על מחיר העופות, על מחיר שמן הזית, על מחיר הדבש - זה קפץ בעשרות אחוזים רק בגלל ניהול לא נכון

אביגדור ליברמן:  זה קפץ בעשרות אחוזים לא בגלל משבר עולמי - בגלל ניהול לא נכון

משה גפני: תודה רבה

משה גפני:  אורית פרקש, בבקשה

אורית פרקש הכהן: תודה, אדוני היושב ראש

אורית פרקש הכהן:  תודה לשר האוצר ולאנשי אגף התקציבים

אורית פרקש הכהן:  אני רוצה לחזור ולהצטרף לדבריו של שר האוצר לשעבר איווט ליברמן

אורית פרקש הכהן:  הכנתי מכתב שבו הוא מבקש מאנשי האוצר להציג לנו את הנחות היסוד שעומדות בבסיס ההכנסות הצפויות מהתקציב

אורית פרקש הכהן:  מצד אחד בהוראת שעה אתם רוצים לנפח את ההוצאות כך שהחוק ירשה לתקציב הזה להתחייב לשנתיים הבאות, מה שאומר שאתם לוקחים אשראי מהציבור לעוד שנתיים ואומרים שבעוד שנתיים הציבור יחזיר את ההוצאות האלו, ומצד שני לא עדכנתם את הנחת ההכנסות הצפויות

אורית פרקש הכהן:  דוח של מכון המחקר והמדיניות של סטרט-אפ ניישן מראה על צמיחה של 75% בהשקעות בהייטק הישראלי ברבעון הראשון של 2023, והמקור לצמיחה הזאת מדבר גם על המצב הכלכלי העולמי וגם על ההפיכה המשטרית

אורית פרקש הכהן:  הבורסה בתל אביב מציגה ביצועי חסר של בין 10% ל-15% השנה

אורית פרקש הכהן:  חטיבת המחקר של בנק ישראל פרסמה תרחיש וחשש מסיכון בעלייה בפרמיית הסיכון של המדינה ופגיעה בייצור, בהשקעות ובביקוש לצריכה הפרטית ב-2

אורית פרקש הכהן: 8% מהתוצר

אורית פרקש הכהן:  אתם בעצמכם, אגף התקציבים וגם הכלכלנית הראשית שירה גרינברג, הגשתם לשר האוצר מסמך שמראה צפי לאובדן הכנסות אדיר כתוצאה מההפיכה המשטרית

אורית פרקש הכהן:  אני הרגשתי פה כמו במן איזו הצגה שבה יושב שר האוצר ולא מזכיר במילה אחת את הדירוג שפרסמה חברת מודי'ס בסוף השבוע

אורית פרקש הכהן:  בתקופה של שר האוצר ליברמן והממשלה הקודמת תחזית הדירוג של ישראל עלתה לחיובית

אורית פרקש הכהן:  הפעם היא ירדה ליציבה, כשהסיבה של ההורדה הזאת היא חוסר היכולת לצפות את הממשלה הפזיזה הזאת וההתדרדרות, ככה אומרים, במשילות, באיכות הממשל והדמוקרטיה של המדינה הזאת

אורית פרקש הכהן:  אני הייתי מבקשת מכם להציג לנו מה הנחות היסוד של צפי ההכנסות בתקציב הזה

אורית פרקש הכהן:  הבנתי שגם ערן יעקב, מנהל רשות המסים, הזהיר את שר האוצר מהיפוך שרוולים, ממעבר של חברות הייטק לבסיס בארצות הברית

אורית פרקש הכהן:       ועכשיו מילה קטנה על התקציב

אורית פרקש הכהן:  לא ראיתי בו בשורות גדולות, ראיתי הרבה זנבות מהתקציבים הקודמים

אורית פרקש הכהן:  שר האוצר, כיבדת אותנו בנוכחותך, ואני מאוד מעריכה את זה, אבל מאוד התאכזבתי לראות שאין בתקציב את הבשורה העיקרית שלכם – חינוך חינם לגיל הרך

אורית פרקש הכהן:  אני בעצמי ניסיתי לקדם את הדבר הזה בממשלות נתניהו, ואני דוגלת בזה לזוגות צעירים עובדים במדינת ישראל

אורית פרקש הכהן:  אין בתקציב כלום, אפילו לא התחלה של תשתיות, תכנית חמש שנתית ושש שנתית

אורית פרקש הכהן:  זוגות צעירים היום לא יכולים לקחת משכנתאות, לא יכולים לקנות דירה, השקל קרס, חו"ל יותר יקר להם, המכוניות יותר יקרות להם, המוצרים זינקו, מחיר החשמל הכי יקר שהיה אי פעם, אין חינוך חינם כדי להקל עליהם

אורית פרקש הכהן:      נקודה אחרונה היא הבנקים

אורית פרקש הכהן:  אדוני שר האוצר, לפי הדוחות האחרונים של הבנקים הם הרוויחו עוד שלושה וחצי מיליארד שקלים כתוצאה מהריביות שעלו על פיקדונות העו"ש של הצרכנים במדינת ישראל

אורית פרקש הכהן:  איפה הטיפול בסוגיה הזאת בתקציב?      

בצלאל סמוטריץ': באיזו שנה הם הרוויחו?      

אורית פרקש הכהן: ברבעון האחרון

בצלאל סמוטריץ': ב-2022

בצלאל סמוטריץ':  איזו ממשלה הייתה ב-2022?     

אורית פרקש הכהן: זה היה כתוצאה מעליית הריבית

אורית פרקש הכהן:  צריך לטפל בזה בחוק ההסדרים

אורית פרקש הכהן:       אני בתור שרת החדשנות לשעבר קראתי את הפרק על ההייטק והטכנולוגיה

אורית פרקש הכהן:  אדוני השר, אני מאוד מודה לך על כך שכל התכניות המאוד חשובות לשילוב נשים, חרדים וערבים בהייטק ימשיכו

משה גפני: תודה רבה

משה גפני:  חבר הכנסת אחמד טיבי, בקשה

אחמד טיבי: בסוף השבוע האחרון נרצחו ארבעה אזרחים ערבים

אחמד טיבי:  למכת הפשיעה יש סיבות רבות

אחמד טיבי:  כמובן שהאחריות הגדולה ביותר של המדינה היא בכל מה שקשור לפשיעה של ארגוני הפשיעה, אבל יש גם תופעה של אלימות חברתית שהיא אחריות חברתית

אחמד טיבי:  האם יש פוקוס מסוים, האם יש מאמץ ממוקד כדי לתקצב את המאבק בפשיעה בחברה הערבית? איך זה מתבטא בתקציב? מה התכניות? לפי המספרים שאנחנו רואים לאחרונה אין תכנית וארגוני הפשיעה משתוללים

אחמד טיבי:  לפני שנה היה לפחות כיוון נכון שסגלוביץ' התווה

אחמד טיבי:  בתקופה הזאת זה לא נראה בכלל

אחמד טיבי:       תעסוקת צעירים ערבים

אחמד טיבי:  ככל ששיעור אי התעסוקה עולה, כך שיעור הפשיעה עולה

אחמד טיבי:  כ-26% מהצעירים הערביים לא מועסקים וכ-40% מהצעירות

אחמד טיבי:  לא ראיתי בהצעה כאן מענה למספרים האלה,  כשהתוצאה שלהם היא עלייה בפשיעה

אחמד טיבי:  ראיתי בשקף עלייה מסוימת בשיעור התעסוקה בקרב נשים ערביות, אבל זה לא מספיק, זה איטי מידי

אחמד טיבי:  האם יש בתקציב תקציב מיוחד לתעסוקת נשים כדי להעלות את זה ולצמצם את הפער הגדול שקיים בין נשים ערביות לבין נשים בחברה היהודית? אגב, יש יותר סטודנטיות ערביות מאשר סטודנטים ערבים

אחמד טיבי:  הרצון לעבוד ולהשתלב בקרב נשים הוא רצון גדול, צריך רק למצוא את התשתית ואת האפשרויות כדי שהדבר הזה יקבל ביטוי

אחמד טיבי:      שימוש במזומנים

אחמד טיבי:  הפורום הכלכלי הערבי בראשות ד"ר סאמי מיעארי הגיש נייר על מה שמופיע בחוק ההסדרים

אחמד טיבי:  בהצעת החוק כתוב שיהיה איסור על מתן הלוואת במזומן בסכום העולה על 6,000 שקל

אחמד טיבי:   זה איסור שיחול על כל הלוואה, לרבות זאת שניתנת על ידי גוף פיננסי

בצלאל סמוטריץ': אחמד, אני לא מכיר בנק או גוף נורמאלי שנותן הלוואה במזומן

בצלאל סמוטריץ':  תחשוב איפה נותנים הלוואות במזומן ואם אתה רוצה לעודד את זה או לא

בצלאל סמוטריץ':  אני חושב שלחברה הערבית זה מאוד לא טוב

אחמד טיבי: יש להבדיל בין המאבק בפשיעה באמצעות טיפול במזומן לבין מאפייני החברה הערבית, מאפיינים תרבותיים

אחמד טיבי:  יש אנשים שלא עובדים עם בנקים מסיבות איסלאמיות, מסיבות דתיות, שרעיות - זה בגלל הריבית

אחמד טיבי:  כשהם הולכים כבר לבנק הדואר, פתאום יש סגירה של סניפי בנק הדואר

אחמד טיבי:  בחברה הערבית הבנקאות היא ברגרסיה, יש פחות ערבים שיש להם כרטיסי אשראי מאשר יהודים

אחמד טיבי:  אתה שם את הסעיף הזה בלי להבדיל בין המאבק בפשיעה לבין הציבור הערבי

אחמד טיבי:  אגב, גם תקופת מעבר צריך בנושא הזה

אחמד טיבי:  האם מי שיש לו מזומן בבית ורוצה להפקיד בבנק יוענש, לא יוענש?       

משה גפני: חבר הכנסת טיבי, זה עולה כאן לדיון בעוד שבועיים

משה גפני:  חבר הכנסת חמד עמאר, בקשה

חמד עמאר: אני חושב שחבר הכנסת טיבי לא התכוון להלוואה כשהוא דיבר על כך שהכניסו את הנושא של ה-6,000

חמד עמאר:  בדרך כלל אצל המבוגרים, גם אצל הדרוזים וגם אצל הערבים, הולכים לבנק או לדואר

משה גפני: זה עולה לדיון

אחמד טיבי: ההערה של חמד נכונה

חמד עמאר: העניין הוא לא הלוואות, כי רק השוק השחור נותן הלוואות במזומן

אחמד טיבי: את זה צריך לגדוע

חמד עמאר: אני רוצה להודות על הצגת התקציב, אבל אני אומר לכם באופן ברור - התקציב הזה הוא יותר על הנייר מאשר מציאותי

חמד עמאר:  התקציב בשנה שעברה היה כמעט 62 מיליארד שקל פחות וההכנסה הייתה גדולה מהמצופה

חמד עמאר:  בחודשים ינואר ופברואר השנה, ואני חושב שזה יהיה גם במרץ, ראינו ירידה בהכנסות

חמד עמאר:  אף על פי שהמגמה היא ירידה בהכנסות המדינה, התקציב גדל ל-484

חמד עמאר: 8 מיליארד שקל

חמד עמאר:  זה אומר שכמעט בלתי אפשרי לעמוד בתקציב הזה

חמד עמאר:  אם אנחנו הולכים ל-2024 אנחנו רואים 513

חמד עמאר: 7 מיליארד שקל, גידול מאוד רציני לעומת ההכנסות

חמד עמאר:  יושב ראש הוועדה התייחס לתחזית חברת דירוג האשראי בפתח דבריו

חמד עמאר:  ציפיתי מראש אגף התקציבים ומשר האוצר להתייחס לתחזית של ירידה מחיובי ליציב

חמד עמאר:  כתוב באופן ברור בדוח שאם נמשיך בכל הנושא של הרפורמה המשפטית, בכל המהלכים המשפטיים שממשלת ישראל מובילה, זה יביא באופן ברור לירידה של דירוג האשראי

חמד עמאר:  ירידה בדירוג האשראי תוביל לעלייה בריבית

חמד עמאר:  אני שומע שמתגאים שיש פחות לקיחת משכנתאות

חמד עמאר:  אנשים לא ייקחו משכנתא במצב הזה

בצלאל סמוטריץ': זה קשור לדירוג?     

חמד עמאר: אני מדבר על העלייה באינפלציה

חמד עמאר:  נכון שזה קשור לבנק ישראל, וזה נכון שנגיד בנק ישראל קובע את הריבית, אבל צריך לעשות מהלכים במשרד האוצר על מנת לעצור את האינפלציה

חמד עמאר:  עדיין לא ראיתי את המהלכים האלה

חמד עמאר:       אני זוכר שבמערכת הבחירות דובר רק על יוקר המחייה, על איך נלחמים ביוקר המחייה

חמד עמאר:  לא ראיתי מהלכים אמיתיים שיובילו לירידה ביוקר המחייה

חמד עמאר:  ההיפך הוא הנכון - אתה רואה רק עלייה במחירי המזון, בשכירות, אתה לא רואה בכלל ירידת מחירים במדינת ישראל

חמד עמאר:       	שמעתי את ראש אגף התקציבים מתייחס לתעסוקה, לזה שהאוכלוסייה החרדית תהווה שליש מאוכלוסיית ישראל בעוד תקופה

חמד עמאר:  לא ראיתי מה מתכוון משרד האוצר לעשות על מנת להביא תעסוקה בקרב גברים חרדים, בקרב נשים ערביות

חמד עמאר:  זה הדבר שאנחנו צריכים לדאוג לו, כי זה מה שיביא את הצמיחה למדינת ישראל, זה מה שיביא תעסוקה לאנשים, זה מה שיעלה את רמת החיים של אותן אוכלוסיות

משה גפני: תודה רבה

משה גפני:  אופיר כץ, בבקשה

אופיר כץ: תודה רבה, אדוני היושב ראש

אופיר כץ:  יש דברים טובים בתקציב, בחוק ההסדרים, אם זה נקודות הזיכוי שנעלה ביום רביעי ואתה, אדוני היושב ראש, גם הולך להרחיב את זה לגיל 18

משה גפני: זה עולה היום בוועדה

אופיר כץ: וביום רביעי במליאה

משה גפני: ביום רביעי במליאה אנחנו מביאים את זה לקריאה שנייה ושלישית

משה גפני:  האופוזיציה ביקשה להעלות את זה לגיל 18

משה גפני:  זה מגיע היום לוועדה ואני מצפה שהאופוזיציה תתמוך בזה

אורית פרקש הכהן: זה רק לשנה, נכון?     

איתי טמקין: זאת הוראת קבע

אליהו (אלי) רביבו: אורית, רק להזכיר לכם שביקשתם את זה לשנה והיושב ראש התחייב כאן שנפעל להאריך את זה כהוראת קבע

אורית פרקש הכהן: לא ביקשנו את זה לשנה

אליהו (אלי) רביבו: אני משוכנע שתצטרפו ליוזמה המבורכת הזאת

אליהו (אלי) רביבו:  הייתם מאוד מאוד ספקנים, האמנתם שיצוצו כל מיני קונסים, אבל הנה אתם רואים שאנחנו פועלים באופן אחראי

אליהו (אלי) רביבו:  אנחנו משוכנעים שגם אתם תפעלו כמונו

אופיר כץ: אנחנו עושים מהלך חקיקה שיוסיף מאות שקלים לכל משפחה עובדת

נאור שירי: סוף סוף אחרי 1,083 הצבעות, אופיר

נאור שירי:  כל הכבוד

אופיר כץ: יש בשורות בתקציב בתחום הנכים, בתחום הרווחה, יש הרבה הסרת חסמים בתחום הדיור, בשכירות, בשוק החקלאות, בפירות וירקות

משה גפני: הסיפור של נקודות הזיכוי שאנחנו מאשרים במליאת הכנסת מתחיל ב-2023

אופיר כץ: מ-15 בפברואר 2023 ועד סוף השנה

משה גפני: אנחנו מביאים כאן בוועדה שמשנת 2024 זה יהיה הוראת קבע - זאת הייתה בקשה של הוועדה, של השר ושל האופוזיציה

משה גפני:  דיברתי עם השר שזה יהיה, ואכן זה נמצא

אופיר כץ: זו בשורה גדולה לאזרחי ישראל

אופיר כץ:  חסר לי בתקציב, אדוני השר, את הבעיה של בתי החולים בפריפריה

אופיר כץ:  כולנו מכירים את ההמתנה הבאמת בלתי אפשרית של תושבים בפריפריה לבדיקות MRI, לבדיקות של רופא מומחה

אופיר כץ:  אין לזה, לצערי, שום התייחסות בתקציב

אופיר כץ:  הדבר היחיד שהבאנו זה איזה שהוא סעיף הזוי - לחייב אנשים שלא מגיעים לתור

אורית פרקש הכהן: זה חייב לצאת

אופיר כץ: זה יצא

משה גפני: תודה רבה

משה גפני:  אימאן ח'טיב יאסין, בקשה

אימאן ח'טיב יאסין: אני אתחיל בנושא של האלימות בתוך החברה הערבית

אימאן ח'טיב יאסין:  היום בבוקר נרצחה אישה

אימאן ח'טיב יאסין:  יש כפול רציחות ממה שהיה בשנה שעברה

אימאן ח'טיב יאסין:  כשהסתכלתי על העקרונות המנחים של התקציב ראיתי על ההתחלה את הנושא של 3,000 שוטרים

אימאן ח'טיב יאסין:  אם היה רצון לפתור את הבעיה שלנו, לגמור עם התופעה הזאת, היא הייתה מזמן נגמרת

אימאן ח'טיב יאסין:  אי אפשר להמשיך בצורה הזאת

אימאן ח'טיב יאסין:  בתוך יומיים יש ארבע רציחות

אימאן ח'טיב יאסין:  בסוגיה הזאת יש ציפייה מאוד גדולה ברחוב, למרות חוסר האמונה כאילו שהדברים יקרו

אימאן ח'טיב יאסין:  אי אפשר כל הזמן לטייח את הדברים ולהגיד שזה תלוי במנטליות של הערבים, תלוי בזה שאין תקציבים, תלוי בחוסר שיתוף פעולה של האזרחים בחברה הערבית

אימאן ח'טיב יאסין:  הסוגיה הזאת צריכה להיות בראש מעייניה של הממשלה, בראש מעייניו של התקציב הזה

אימאן ח'טיב יאסין:       אני רוצה להתייחס לסוגיה של התעסוקה בחברה הערבית בנוגע לשתי קבוצות אוכלוסייה - הנשים והצעירים

אימאן ח'טיב יאסין:  יוגב דיבר על זה שהאנשים לא השתלבו כאילו זה קשור באנשים עצמם

אימאן ח'טיב יאסין:  זה לא קשור באנשים, זה קשור במדיניות, בתשתיות, בתחבורה ציבורית, בתכניות, בתקציבים שמקצים לדבר הזה

אימאן ח'טיב יאסין:  לא יכול להיות שרק נשים סיסמאות ומשפטים שנים על גבי שנים

אימאן ח'טיב יאסין:  אנחנו רואים איך הנשים הערביות רוצות להשתלב, גם כאלו שאין להן הכשרה מקצועית ואקדמית

אימאן ח'טיב יאסין:  הנשים יוצאות לעבוד בבתי חרושת ומשאירות ילדים ותינוקות רק כדי להביא לחם

אימאן ח'טיב יאסין:        אנחנו בחודש רמדאן, בתקופה של חגים

אימאן ח'טיב יאסין:  שלחתי מכתב לפני חודש לגבי הקצבאות כדי שכולם יצליחו להתארגן חג

אימאן ח'טיב יאסין:  היום אני רואה שמפרסמים שב-20 לחודש ישלמו את הקצבאות

אימאן ח'טיב יאסין:  כשאני שוב שלחתי לשר, הוא אמר שהם עובדים על זה, שהם יראו אם אפשר להקדים

אימאן ח'טיב יאסין:  למה שלא יקדימו? כל הנתונים נמצאים במחשב

אימאן ח'טיב יאסין:  איך אותם אנשים בליל החג יתארגנו כשזאת ההכנסה היחידה שלהם? מחיר קילוגרם לעוף זה 40 או 50 שקל

אימאן ח'טיב יאסין:       על איזה תקציב אנחנו מדברים? איזו בשורה התקציב הזה יביא? שלא לדבר על הריביות, שלא לדבר על הפשע והשוק השחור

אחמד טיבי: אגב, לגבי ההלוואה כתוב שזה לרבות זו שניתנת על ידי גוף פיננסי מפוקח

איתי טמקין: הסעיף של ההלוואה לא נמצא בחוק ההסדרים

איתי טמקין:  נשאר רק ה-200,000

אחמד טיבי: הוצאתם את הסעיף של ה-6,000?     

איתי טמקין: כן, הוא יצא

איתי טמקין:  בגלל יושב ראש הכנסת הוא יצא

אימאן ח'טיב יאסין: אני מקבלת עכשיו הודעה מהמנכ"לית של ביטוח לאומי על כך שהכסף יינתן ב-19 לחודש

אימאן ח'טיב יאסין:  מה יעשו אנשים ב-19 לחודש? איפה הם יקנו לילדים בגדים לחג?      

בצלאל סמוטריץ': מתי מתחיל החג?     

אימאן ח'טיב יאסין: ב-21

בצלאל סמוטריץ': בסדר, נטפל בזה

ינון אזולאי: אדוני השר, ברכות על תקציב שיש בו הרבה בשורות טובות

ינון אזולאי:  לגבי חוק ההסדרים אנחנו חלוקים,  אני חושב שזה לא צריך להגיע בצורה כזאת מרובה

ינון אזולאי:      אדוני השר, דיברת על ההון השחור

ינון אזולאי:  כולנו פה נגד ההון השחור, שיהיה ברור, אבל לא יכול להיות שישבו פה אנשי עסקים מהתעשייה, אנשים איכותיים שמעסיקים עשרות אלפי ומאות אלפי עובדים, ויתלוננו על זה שבסופו של דבר מענישים אותם על ידי זה שמטילים עליהם את המס

ינון אזולאי:  בפעם האחרונה שהם היו פה זה היה כשדנו על הממסים

ינון אזולאי:  זה שמטילים יותר מס ובזה מצפים להביא את התשובה, מצפים להביא את הכסף, זה לא תמיד טוב

בצלאל סמוטריץ': זה לא מה שיש בחוק ההסדרים

ינון אזולאי: דיברתי בכלליות לגבי ההון השחור, על כך שכדי להילחם בהון השחור לא צריך להטיל מס על האזרחים או על התעשייה

אליהו (אלי) רביבו: הכוונה היא לאכיפה באמצעות הנפקת חשבוניות דיגיטליות

ינון אזולאי: אני יודע בדיוק על מה אני מדבר, אני יודע מה יש בחוק ההסדרים

ינון אזולאי:  אמרתי משהו באופן כללי על כל ההון השחור

ינון אזולאי:      אנחנו מדברים על דיור, דיור ודיור

ינון אזולאי:  כדאי פעם אחת להיכנס לקרביים של רמ"י

ינון אזולאי:  עשרות בשנים  הכישלון הוא שלהם

ינון אזולאי:  הם מתנהגים כשוק אפור לכל דבר

ינון אזולאי:  לא יכול להיות שמחיר יחידה של קרקע יכול להגיע ללמעלה משני מיליון שקל ואחר כך נגיד שאנחנו רוצים להוזיל את מחירי הדיור

ינון אזולאי:  לא יכול להיות, אדוני השר, שרמ"י ישווקו גם את הקרקעות של קק"ל, גם את הקרקעות לתעשייה, גם את הקרקעות לדיור

ינון אזולאי:  הם מחזיקים את זה אצלם בצורה הכי חזקה

ינון אזולאי:  הגיע הזמן לעשות סוף לדבר הזה, כולל הפרטה של שיווק הקרקעות, אם לכלכלה ואם להתחדשות, לרמ"י

נאור שירי: מה זה "הגיע הזמן"?     

ינון אזולאי: שר האוצר הוא עם אוזן קשבת

נאור שירי: ניפגש פה בשנה הבאה ותגיד לי מה נעשה

ינון אזולאי: יש את החלטת הממשלה על עוטף עזה - אני יודע שביום רביעי או ביום חמישי הממשלה נמצאת בשדרות – לגבי הנושא של העדפת תוצרת הארץ בעוד 5%

ינון אזולאי:  אני יודע שיש חילוקי דעות במשרד אם זה נכון או לא נכון, אבל זה לא משנה, צריך להביא להם פתרונות, צריך להביא להם פתרון לא מהקיים

ינון אזולאי:  היו פה ממשרד הכלכלה שאמרו שהפתרון צריך לבוא מהקיים

ינון אזולאי:  הגיע הזמן לתת להם פתרון נוסף, לא מהקיים, כדי שייתן מענה

ינון אזולאי:       האם הממשלה מתכננת לעשות מעבר למה שהיא עשתה עד עכשיו לגבי מחוללי האינפלציה? אנחנו יודעים שיש את מחוללי האינפלציה שבהבטחת הבחירות הבטחנו לטפל בהם

ינון אזולאי:  האם זה נעשה, ומה ייעשה בעתיד?       

משה גפני: תודה רבה

משה גפני:  עודד פורר, בקשה

עודד פורר: אדוני היושב ראש, ביקשת שלא יתייחסו לסוגיות פוליטיות, אבל תקציב הוא עניין פוליטי

עודד פורר:  בתקציב אמורה לבוא לידי ביטוי המדיניות של הממשלה

משה גפני: אתה יודע למה התכוונתי

עודד פורר: אי אפשר שבתקופה הזאת שבה חוטפים רקטות וטילים על הצפון מצמצמים בתקציב את מיגון הצפון בסדר גודל של 80% - מ-500 מיליון שקל בשנה ל-100 מיליון שקל בשנה

עודד פורר:  זה משהו שהוא בלתי מתקבל על הדעת

עודד פורר:  אי אפשר שלא לדבר עליו, אי אפשר להעלים אותו, הוא נמצא

עודד פורר:       המדיניות של שר האוצר שונה מהמדיניות של שרי הממשלה

עודד פורר:  המדיניות שלו בנושא של פתיחת השוק לתחרות בפירות וירקות מבורכת

עודד פורר:  מה עשו? לקחו את התקנות שהגשנו לוועדת הכלכלה והכניסו אותן בתקציב כדי שזה יעבור בחוק ההסדרים

עודד פורר:  יכולתם לקצר את כל התהליך כבר בינואר, להביא את התקנות לוועדת הכלכלה, לאשר אותן, ואז יבואנים כבר היו יכולים להתארגן ולייבא פירות לקראת הקיץ

עודד פורר:  אנחנו נמצא את עצמנו בקיץ עם מחירים יקרים לאין ערוך של פירות וירקות, וזה לא בגלל שהמכס לא ירד אלא בגלל שהשוק עדיין סגור ואתם לא פותחים אותו

עודד פורר:       גם במובן של להתמודד מול גופים קצת יותר חזקים לא צריך לחשוש

עודד פורר:  מחירם של העופות עלה ב-45% בחודשים האחרונים

עודד פורר:  לקראת יום העצמאות יהיה מחסור בעופות

עודד פורר:  למה? כי במשחטות מתאמים את ימי השחיטה כך שלא יהיו ימי שחיטה לפני חג העצמאות

עודד פורר:  לאנשים כבר אומרים, "תצטיידו ותקנו עוף לפני יום העצמאות כי בגלל סוף הרמדאן לא יהיו ימי שחיטה"

עודד פורר:  אי אפשר לעשות תקציב ולברוח מעימותים

עודד פורר:  צריך להתמודד עם קבוצות לחץ, צריך להתמודד מול הגופים החזקים

משה גפני: בשביל זה אנחנו מקיימים את הדיונים

עודד פורר: ראיתי התייחסות במצגת לנושא של עליית ערך הדולר, לפיחות שיש לנו במטבע - זה דבר שהוא משמעותי מאוד לתקציב

עודד פורר:  כל עלייה כזאת משקפת בסוף עלייה באינפלציה ועלייה בהרבה מאוד דברים שהמדינה תצטרך לשלם

משה גפני: תודה רבה

משה גפני:  נאור, בבקשה

נאור שירי: אני רוצה למחות על זה שחברת דירוג האשראי יצאה כנגד הקביעה הספציפית שלך, אדוני היושב ראש, על כך שהכלכלה לא תיפגע

נאור שירי:  אני רוצה לפנות מפה לחברת מודי'ס - פעם הבאה להקשיב ליו"ר ועדת הכספים

נעמה לזימי: הוא קבע את זה בלי אף גורם מקצוע בפורום

משה גפני: הם נזהרו

נאור שירי: ולכן אני אומר שייזהרו שוב, כי אתה יכול לקבוע בוודאות שלא תהיה פגיעה

אליהו (אלי) רביבו: עובדה שאפילו סבר פלוצקר אמר שמודי'ס זה אחד מהמקורות האחרונים, אם בכלל, שצריך להישען עליו

נעמה לזימי: אין לי בעיה שנבקר את סוגיית חברות דירוג האשראי, אבל עם כל הכבוד - -      

נאור שירי: הם כל כך לא משמעותיים שהייתה משלחת של ראש הממשלה ושל נשיא המדינה כדי לדבר איתם

נאור שירי:  כשהם אומרים דברים חיוביים אנחנו איתם, כשהם לא אנחנו נגדם, אנחנו פתאום אוהבים את סבר פלוצקר

נאור שירי:       אני רוצה להזכיר כמה דברים שנאמרו בהבטחות הבחירות של הליכוד ולא מופיעים בתקציב - הורדת מחירי החשמל, הורדת מחירי הדלק, הקפאת מחירי הארנונה, הפחתת המע"מ, ביטול מכון התקנים, חינוך חינם מגיל 0 עד 3

נאור שירי:  בניגוד לחברת הכנסת פרקש, אני נגד חינוך חינם מגיל 0 עד 3 כי אני חושב שהבעיות בגיל הרך ממש לא קשורות למחיר, הן קשורות להיצע, לביקוש

אורית פרקש הכהן: התכנית אמורה לטפל בהכל - היא אמורה גם לבנות תשתיות של עוד מעונות

אורית פרקש הכהן:  מדובר על זוגות עובדים, דרך אגב

נאור שירי: דיור חינם לחיילים, העלאת שכר המורים, ביזור סמכויות לשלטון המקומי, תחבורה ציבורית על פני תשתיות, ביטול העלאה בריבית, רשות למלחמה בעוני – את כל זה אין בתקציב

יונתן מישרקי: זה בוועדת העבודה והרווחה

נאור שירי: אתה על זה? בתקציב אין את זה

נאור שירי:  הורדת מסים, הורדת שעות המתמחים – גם את זה אין

נאור שירי:  בקיצור, תקציב הכי משעמם וחסר בשורה שראיתי מימיי

נעמה לזימי: אמנם פורצים את כלל ההוצאה ואני קצת שמחה על זה, אבל זה נעשה לא כדי להגדיל שירותים חברתיים, מנגנוני צמיחה ופריון אמיתיים, אלא כדי לעמוד בהסכמים קואליציוניים שמייצרים עוד יותר העמקה של פערים בחינוך, אי שוויון בחינוך וסוגיות אחרות

נאור שירי: שאסור היה לדבר עליהם

נעמה לזימי: כדי לפצות על העלייה המשמעותית בכלל ההוצאה בשנים האלו מוצע שבשנת 2026 ובשנת 2027 יקזזו חלק מהעלייה באינפלציה שהייתה בשנים האלו

נעמה לזימי:  מה זה אומר? שיטילו מס על דור העתיד

נעמה לזימי:  אתם כרגע מאשרים משהו שייגרע בהמשך

נעמה לזימי:       לא התמודדנו עם הפיל הענקי שבחדר - רשות מקרקעי ישראל ששילשה את מחירי הקרקע כך שהדורות הבאים ישלמו ריבית דה ריבית 

משה גפני: אנחנו נדון על זה

נעמה לזימי: אני שותפה שלך בעניין הזה

נעמה לזימי:  היושב ראש, אתה יודע שבמקומות האלה יש לך שותפים באופוזיציה

נעמה לזימי:  אני רוצה לברך על הרפורמה בדיווח נכסי נדל"ן, רק אני חושבת שזה ממש לא מספיק

נעמה לזימי:  אני חושבת שהתקציב הזה הוא לא בשורה לסוגיה הכי כאובה כלכלית בישראל - משבר הדיור

נעמה לזימי:       אגף התקציבים, דיברתם על ירידה בנתוני העוני ואי השוויון, רק זה לא מתכתב עם דוח העוני של הביטוח הלאומי

נעמה לזימי:  הייתי רוצה דיון שיבאר את הסוגיה הזאת פה

נעמה לזימי:  ועדת הכספים היא המקום הנכון לדון בזה

נעמה לזימי:  דוח העוני של הביטוח הלאומי, נתוני המקרו של אגף תקציבים - בואו נדון בזה ונבין איפה הבעיות

נעמה לזימי:  צריך גם לדון במלכודות העוני שהאוצר לא פעם מטפח

משה גפני: נעמה, זה תחילת הדיון

נעמה לזימי: מילה אחת לא נאמרה על חוות הדעת המטרידה ביותר של האוצר לגבי ההפיכה המשטרית

משה גפני: העלו את זה כבר קודם

נעמה לזימי: אני מזכירה לך שכשכפינו פה דיון בחתימת שליש מחברי הוועדה על ההשלכות אז לא בא נציג רשויות אחד - כנראה זה היה במכוון

נעמה לזימי:  הייתה חוות דעת שהסתרתם על ההפיכה המשטרית, מנעתם מהציבור לדעת

נעמה לזימי:  אנחנו לא רק בית מחוקקים, אנחנו גם מקום מפקח

נעמה לזימי:  כשהרשויות לא מגיעות, כמו רשות שוק ההון על קרנות הפנסיה שלנו, כמו בנק ישראל על פיחות השקל, כמו האוצר על צפי ההכנסות שייפגע, אנחנו שואלים אם התקציב הזה הוא פיקציה מול המגמה ההולכת וגוברת של יציאת כספים מהארץ

שרן השכל: שר האוצר, אתה מבין שהכסף של אזרחי ישראל הוא כסף שבשבילו עובדים מאוד מאוד קשה, אתה מבין שיש לך אחריות מאוד גדולה לכסף הזה ולכן אני מאמינה שאתה גם מנסה להתנהל בצורה אחראית

שרן השכל:  אני מאמינה שהרבה מהעקרונות של ניהול משק בית מניעים אותך, שאתה מבין שהדילמה בין לבחור חוג אחד לילד או שני חוגים לילד תלויה בהכנסות שלך

שרן השכל:  כשאתה מנסה לתכנן את התקציב, אדוני שר האוצר, אתה לא יכול להתעלם ממה שקורה כרגע במדינת ישראל, מהמצב הכלכלי, מהאזהרות של האנשים שלך, בין אם זה נגיד ישראל, בין אם זה הכלכלנים, בין אם זה החשב הכללי, למה יקרה אם נתניהו יחליט להמשיך את כל העניין הזה של שינוי שיטת המשטר

משה גפני: זה לא נושא הדיון

שרן השכל: אם תחליטו להמשיך עם אותה הפיכה שלטונית, מה יקרה בעוד כמה חודשים ובעוד שנה? איך אתם מתכוננים לקראת האירוע הזה? אחד העקרונות שדיברו עליו בתוך תחזית דירוג האשראי הוא שבמדינת ישראל יש רשות אחת ששולטת, שזו הממשלה, והיא שולטת גם בכנסת

משה גפני:  תגידי לי, נפתח דיון עכשיו על הרפורמה המשפטית?       

עאידה תומא סלימאן: אני חושבת שתקציב אמור לשקף מדיניות

עאידה תומא סלימאן:  כאשר מחליטים לקצץ מרווחה, מבריאות ומחינוך כדי להקים מיליציה לשר מסוים, אני חושבת שזאת הצהרת מדיניות מאוד ברורה

עאידה תומא סלימאן:  לא יכול להיות שאנחנו לא יכולים לאתר תקציב לאוכלוסייה הערבית שמאוד סובלת מפערים אדירים בכל התחומים, אם זה בעניין הפשיעה, אם זה בעניין החינוך, אם זה בעניין התשתיות

עאידה תומא סלימאן:  אי אפשר להמשיך עם ההקבלה הזאת בין גברים חרדים ונשים ערביות בעניין תעסוקה, כי נשים ערביות רוצות לעבוד, הן לא החליטו שהן צריכות לשבת בבית

עאידה תומא סלימאן:  אני לא ראיתי איך פותרים את הבעיה הזאת

אליהו (אלי) רביבו: דווקא בתקציב הזה יש הגדלה לחינוך, לרווחה, לבריאות ולביטחון

עאידה תומא סלימאן: אני מאוד מבקשת שהשר יגיע עוד הפעם כדי להמשיך את הדיון

משה גפני: הוא אמר שהוא יגיע

חוה אתי עטייה: ברכות על התקציב לשר, ליוגב

חוה אתי עטייה:  בתקציב הקודם הצמדנו את קצבת הבטחת ההכנסה בגיל הזקנה ל-70% משכר המינימום

חוה אתי עטייה:  כידוע, כפי שאתה ציינת, בגלל יוקר המחייה והריבית צורכים הרבה, יש הרבה הוצאות

חוה אתי עטייה:  את קצבת הזקנה בסכום של 1,684 שקל, שעלתה מהשנה הקודמת, יש מקום להצמיד ל-80%

חוה אתי עטייה:  בתקציב הקודם הייתה פשרה

בצלאל סמוטריץ': צריך לזכור ששכר המינימום עולה ב-1 במאי

חוה אתי עטייה: מדובר על מקבלי הבטחת הכנסה בגיל קצבה שיש מקום להעלות להם מ-70% ל-75% או ל-80%

חוה אתי עטייה:  הייתי שמחה, אדוני השר, לקבל את ההתייחסות שלך בנושא המוכש"ר - אין כאן שוויון

בצלאל סמוטריץ': תודה רבה, אדוני היושב ראש, תודה לאנשי משרד האוצר, ותודה לחברי הכנסת שברובם המוחלט התייחסו התייחסויות ענייניות

בצלאל סמוטריץ':  אני אהיה כאן, חברת הכנסת תומא סלימאן, לא פעם ולא פעמיים - כמה שרק צריך יהיה

בצלאל סמוטריץ':      אני אתחיל מחוות הדעת של מודי'ס שפורסמה אתמול - אני לוקח אותה ברצינות

בצלאל סמוטריץ':  סבר פלוצקר כתב מה שכתב

בצלאל סמוטריץ':  צריך לדעת שבסוף בסוף זו לא דרמה גדולה, כי גם ב-2020 ירדה התחזית מחיובי ליציב וב-2022 היא עלתה שוב

בצלאל סמוטריץ':  אגב, מודי'ס העריכו שייקח לנו כמעט 15 שנה לחזור ל-60% יחס חוב תוצר מה-172 שהגענו אחרי הקורונה

אורית פרקש הכהן: ב-2020 הייתה קורונה

אורית פרקש הכהן:  מה ההשוואה? אין מה להשוות לאירוע הקודם, זה מעשה ידי הממשלה הזאת

בצלאל סמוטריץ': תמיד זה מעשה ידי הממשלה, גם לטוב וגם לרע

בצלאל סמוטריץ':  לי אין שום עניין להתנצח עם ממשלה קודמת או עם ממשלות קודמות

בצלאל סמוטריץ':  להיפך - הקפדתי קודם לומר שיש הרבה דברים טובים שעשו ממשלות קודמות שמדינת ישראל, שאזרחי ישראל זוכים ליהנות מהפירות שלהם

בצלאל סמוטריץ':  התפקיד שלנו הוא להמשיך את הדברים הטובים ולתקן את מה שאנחנו חושבים שהוא פחות טוב

בצלאל סמוטריץ':  מי שקורא את חוות הדעת רואה גם את האמונה של האנליסטים של מודי'ס בחוזקתה של הכלכלה הישראלית בכל המדדים, וכן, יש בעיקר את הנתח החברתי כוקטור משפיע

בצלאל סמוטריץ':  לצערי, מוי'דס מזכירים גם את הסרבנות, גם את השביתה במשק, גם את המחאה שמייצרת את אותה חוסר ודאות

בצלאל סמוטריץ':  זה נכון שיש גם התייחסות לרפורמה עצמה, אבל אני, עם כל הכבוד, לא חושב שכלכלנים הם מומחים גדולים במשפט חוקתי ועשו דוקטורט על מבנה המשטר החוקתי בישראל

נעמה לזימי: ניכר שגם אתם לא מומחים

בצלאל סמוטריץ': אם עלולה להיות פגיעה בכלכלה, ואני לא מאמין שתהיה פגיעה בכלכלה, זה בגלל כל מיני קמפיינים של שקרים, תבהלות וניסיון מכוון לייצר סנטימנט שלילי בכלכלה כתוצאה מזה

בצלאל סמוטריץ':  אמרתי יותר מפעם אחת - הרפורמה הזאת תעשה טוב לכלכלה בהגנה על זכויות וחירויות וביצירת מודל של סמכות ואחריות שיביא למודל של ניהול סיכונים גמיש יותר וממילא להרבה פחות בירוקרטיה שזה הדבר הכי חשוב היום למשק ולכלכלה הישראלית

נעמה לזימי: אתה אומר משהו לא מבוסס

נאור שירי: הבעיה היחידה בתיאוריה היא המציאות

נאור שירי:  במציאות זה נופל

בצלאל סמוטריץ': שום חוות דעת לא הוסתרה

בצלאל סמוטריץ':  מיד אחרי שחוות הדעת הוצגה לי, ולפעמים אפילו לפני, היא הייתה בתקשורת באופן מלא

בצלאל סמוטריץ':  מי שמכיר אותי יודע שאני לא מסתיר שום דבר

אורית פרקש הכהן: חוות הדעת של אגף התקציבים והכלכלנית

נעמה לזימי: אתם מנעתם פה דיון מקצועי

בצלאל סמוטריץ': חוות הדעת של מודי'ס משבחת את הכלכלה, משבחת את הצעדים הכלכליים הנכונים, לרבות התקציב שמונח עכשיו לפניכם

בצלאל סמוטריץ':  הורדה של תחזית זה משהו שכבר היה בעבר

בצלאל סמוטריץ':  אני מעריך שהתחזית תחזור להיות טובה, כי אני מאמין בכלכלה, אני מאמין שאנחנו מנהלים אותה נכון, ואני מאמין שהרפורמה תתקדם ותעשה טוב לכלכלה

אורית פרקש הכהן: אבל אגף התקציבים והכלכלנית הראשית אמרו לך - -      

נעמה לזימי: כבוד השר, אם כל העולם חולק עליך, מה זה אומר?       

משה גפני: השר בא לדבר על התקציב

משה גפני:  עם כל הכבוד לרפורמה, עם כל הכבוד לנושא המשפטי – נדון על זה

משה גפני:  את רוצה פה?     

אורית פרקש הכהן: אבל זה נוגע לתחזית ההכנסות

בצלאל סמוטריץ': האחריות לכלכלה הישראלית היא על כתפיי - אני לוקח אותה בכל הרצינות

בצלאל סמוטריץ':  היא לא על כתפי מודי'ס, היא לא על כתפי עצומות הכלכלנים, היא לא על כתפי אנשי המקצוע שאני רוכש להם המון הערכה, כבוד, שיתוף פעולה והקשבה

בצלאל סמוטריץ':  אני לוקח את האחריות הזאת באופן מלא

בצלאל סמוטריץ':  אני רגוע, אני שקט באופן מלא, ואני אומר לאזרחי ישראל - הכלכלה הישראלית טובה וחזקה

בצלאל סמוטריץ':  לא רק שהיא לא תיפגע, אלא בניהול נכון שלנו, בהעברת תקציב נכון, ברפורמות נכונות לתיקון מערכת המשפט, המשק הישראלי ימשיך לצמוח ולהתפתח

בצלאל סמוטריץ':  אנחנו נוריד את יוקר המחייה

בצלאל סמוטריץ':  מי שישקיע כאן כסף ירוויח המון כסף, כפי שהיה בשנים האחרונות

בצלאל סמוטריץ':  הדברים ייבחנו במעשים, ייבחנו על פני לפחות ארבע שנים

בצלאל סמוטריץ':  לא בחודש, לא בחודשיים, לא בכותרת כזאת או אחרת בעיתון כזה או אחר, אלא בארבע שנים של עבודה קשה, עקבית, נחושה, מקצועית ומאוחדת של כולנו למען מדינת ישראל ולמען אזרחי ישראל

בצלאל סמוטריץ':       זה נכון, כמו שאמר קודם חמד עמאר, שהתקציב הקודם היה 452

בצלאל סמוטריץ':  כתוצאה מהאינפלציה, מהסכם המורים שנחתם ועוד כמה דברים שהיו מחויבויות הממשלה גדלו בלמעלה מ-30 מיליארד בטייס האוטומטי

בצלאל סמוטריץ':  גם אם לא הייתי עושה כלום הוצאות הממשלה בשנת 2023 היו צריכות לעמוד על 483 מיליארד שקלים

בצלאל סמוטריץ':  אין מה לעשות, האינפלציה מגדילה את הוצאות הממשלה

בצלאל סמוטריץ':  יש גם את ההתחייבויות של הממשלה הקודמת שבעיני בחלקן הן לא נכונות, אבל זאת ירושה שקיבלתי ואני צריך להתמודד איתה

בצלאל סמוטריץ':  בעבודה מאוד מאוד קשה שעשינו הגענו סך הכל למיליארד אחד יותר

בצלאל סמוטריץ':  אחרי שעשינו לא מעט שינויים פנימיים בסדרי עדיפויות וגם לא מעט צעדים של התייעלות הצלחנו להגיע ל-484

בצלאל סמוטריץ':  הדבר הזה מתבסס על תחזית הכנסות מאוד שמרנית שבוצעה באגף הכלכלנית הראשית שלנו

בצלאל סמוטריץ':  חבר הכנסת ליברמן טעה  ביחס לירידה בהכנסות בשלושת החודשים האחרונים

בצלאל סמוטריץ':  יש בסך הכל ירידה של בערך 7% - ירידה מעלייה של 30% שלכולם ברור שהיא לא עלייה מייצגת

בצלאל סמוטריץ':  יש הנחות עבודה שעל בסיסם נבנה התקציב, הנחות עבודה מאוד שמרניות, מאוד אחראיות שנעשו במודלים הכי מקצועיים של אגף הכלכלנית הראשית

בצלאל סמוטריץ':  אגב, אנחנו מתואמים עם בנק ישראל ביחס לצפי ההכנסות

בצלאל סמוטריץ':  נאמר קודם, ובצדק, על ידי ראש אגף התקציבים, שאנחנו נמצאים בשלושת החודשים האחרונים, ינואר, פברואר ומרץ למניינם, בגביית הכנסות שהיא מעל לצפי שעל בסיסו נבנה התקציב, וכן, רואים ירידה סבירה שהיא לגיטימית

בצלאל סמוטריץ':  היו הרבה דיונים על איך בדיוק לייצר את המודל שינסה לבדוק באיזו נקודה הכנסות המדינה ייפגשו עם הציר, עם הגרף שלוקח אותנו 10 שנים אחורה ולא שנתיים אחורה, שנתיים שלא מייצגות שום דבר

בצלאל סמוטריץ':  אני חושב שתחזית ההכנסות שלנו היא ריאלית לחלוטין

בצלאל סמוטריץ':  אני לא רוצה להיכנס לכל התבהלות האלו לגבי השקעות בהייטק וכו', כי מה שלא יהיה זה לא רלוונטי לתקציב הנוכחי

בצלאל סמוטריץ':  נכון, יש ירידה בהשקעות, אבל זאת ירידה שקיימת בכל העולם

בצלאל סמוטריץ':  מה לעשות, נגמר עידן הכסף הזול

בצלאל סמוטריץ':  בעיית הנזילות נמצאת בכל העולם, הירידה בהשקעות בהייטק היא בכל העולם, אנחנו לא חריגים בעניין הזה, אבל מצבנו יותר טוב מאשר הרבה מאוד מדינות גם עכשיו

בצלאל סמוטריץ':  גם אם תהיה עכשיו ירידה ופגיעה מסוימת בהשקעות של סטרט-אפים, זה לא ישפיע על הכנסות המדינה ב-2023 וב-2024 - אלה תהליכים הרבה יותר ארוכים

אורית פרקש הכהן: זה אמור להדאיג אותך באותה מידה

בצלאל סמוטריץ': זה מדאיג אותי, ואנחנו מסתכלים על זה כל הזמן

בצלאל סמוטריץ':  חלק מזה מטופל טוב במסגרת התקציב וחוק ההסדרים הנוכחי, כולל אלמנטים של אשראי, סוגי מימון וכו', וחלק מזה מטופל בתכניות שנביא בהמשך

בצלאל סמוטריץ':   אנחנו עובדים עכשיו על מכשירים פיננסיים חדשים, על אפיקי מימון נוספים לכל הסקטורים והמגזרים

בצלאל סמוטריץ':  יש את הקטרים של המשק שאנחנו נמשיך לטפל גם בהם, אבל אני חושב שהחידוש שאנחנו נביא זה לייצר רכבות חשמליות, משק חשמלי

בצלאל סמוטריץ':  אנחנו עובדים עכשיו בלהסתכל על כל אחד ואחד מהקרונות של הכלכלה הישראלית, לא רק על ההייטק, כדי לראות איך אנחנו מזינים בהזנה ישירה את כל הקרונות של המשק הישראלי

בצלאל סמוטריץ':  בתוך התקציב הה ניסינו לגעת בכל אחת משכבות האוכלוסייה

בצלאל סמוטריץ':  הסתכלנו איך אנחנו לוקחים את כל העשירונים, את כל המגזרים, איך אנחנו נוגעים ומטפלים בכל אחד ואחד מהם, מקלים עליהם את יוקר המחייה, מגדילים את ההכנסה הפנויה שלהם

בצלאל סמוטריץ':  כך גם יהיה ביחס לכלכלה – אנחנו נטפל גם בעסקים הקטנים, גם בעסקים הזעירים, גם בתעשייה, גם בחקלאות, גם בהייטק, גם בשוק ההון, גם במימון, גם בבורסה שצריכה טיפל עומק מאוד משמעותי

בצלאל סמוטריץ':       מכיוון שהכלל של ההוצאה - הוא אומר שמקדם האינפלציה הוא תמיד הממוצע של שלוש השנים שקדמו לשנה שבה מביאים את התקציב - מייצר מצב לא סביר אל מול האינפלציה הגדולה של השנה האחרונה, יצרנו באופן חריג בשנת 2023 את השינוי הזה

בצלאל סמוטריץ':  אנחנו חוזרים ב-2024 למה שהיה

בצלאל סמוטריץ':  אנחנו לא מקזזים שום דבר, אנחנו רק חוזרים לציר של ממוצע האינפלציה שאליו צריך להיות צמוד התקציב בכל מה שנוגע לכלל ההוצאה

בצלאל סמוטריץ':      בנושא הדיור, אדוני היושב ראש, אנחנו מביאים שורה שלמה של צעדים מאוד משמעותיים בתקציב וברפורמות של חוק ההסדרים

בצלאל סמוטריץ':  האתגר הגדול הוא לשמר את קצב התחלות הבנייה, לתת הרבה יותר תמריצים, ואנחנו עובדים על זה עכשיו

בצלאל סמוטריץ':  נביא צעדים משלימים - אני מקווה שגם הקואליציה וגם האופוזיציה יתמכו - כדי לייצר מחסניות מלאי גדולות שכאשר הביקושים יחזרו לגדול הם יפגשו היצע גדול, לא עליית מחירים

בצלאל סמוטריץ':       איך אמר עודד לגבי תקציב מיגון הצפון? שלא נוכל להעלים את זה

בצלאל סמוטריץ':  שקר לא צריך להעלים

בצלאל סמוטריץ':  מעולם תכנית מיגון הצפון לא תוקצבה, לא היה לה מקור תקציבי של חצי מיליארד שקל בשנה

בצלאל סמוטריץ':  אלו שתי הכרזות שניתנו בתקופת איווט ליברמן שלא היה להן שום כיסוי תקציבי

בצלאל סמוטריץ':  בפעם הראשונה בשנה שעברה תוקצבו 250 מיליון שקלים שלא מומשו בכלל

בצלאל סמוטריץ':  הממשלה הזאת פעם ראשונה התחייבה ליותר מחצי מיליארד שקל בבסיס התקציב

בצלאל סמוטריץ':  לא רק שלא קיצצנו, אנחנו פעם ראשונה תקצבנו את זה בבסיס התקציב בהתאם לקצב הביצוע

בצלאל סמוטריץ':  אין לי מה לתקצב רק כדי שתמחאו לי כפיים ואחר כך הכסף הזה יחזור חזרה לאוצר

בצלאל סמוטריץ':  ככל שהקצב יגדל ונצטרך להוסיף תקציב במשך השנה, נוסיף תקציב במשך השנה

בצלאל סמוטריץ':  מיגון הצפון הוא חשוב

בצלאל סמוטריץ':  עד היום לא נעשה מספיק בתקציב – בהכרזות כן

בצלאל סמוטריץ':  הממשלה הקודמת הייתה אלופה בלהכריז הכרזות

בצלאל סמוטריץ':  זה לא תוקצב, מעולם לא היה לזה מקור תקציבי, בוודאי ובוודאי לא בבשלות של כל התהליכים כדי שהדבר הזה יוכל אכן להתבצע

בצלאל סמוטריץ':  לתקצב שורה בתקציב לא שווה כלום אם זה לא יודע להתבצע

בצלאל סמוטריץ':       הפשיעה בחברה הערבית היא דרמטית, משמעותית, ולכן אנחנו מטפלים בה

בצלאל סמוטריץ':  משטרת ישראל מקבלת עכשיו תוספת תקציבית שלא הייתה מאז קום המדינה

בצלאל סמוטריץ':  מדובר על סכומים אדירים

בצלאל סמוטריץ':  זה גם בתקנים של שוטרים, זה גם בהצטיידות, זה גם בטכנולוגיה, והדבר הזה בהחלט דורש שיתוף פעולה

בצלאל סמוטריץ':  ככל שמנהיגות החברה הערבית תשתף פעולה עם הדבר הזה, כך הוא יביא תוצאות יותר טובות

בצלאל סמוטריץ':  אין מה לעשות, כשמדברים על מאבק בפשיעה יש גם את האלמנט החינוכי והתרבותי שלגביו צריך לעשות הרבה מאוד עבודה

בצלאל סמוטריץ':  המאבק בפשיעה בכובע שלי מורכב בעיקר משני אלמנטים: מכוחות שיטור שמייצרים הרתעה, מייצרים אכיפה על ידי זה שיש יותר חוקרים, יותר פרקליטים, יותר טכנולוגיה וכלים חקיקתיים שמאפשרים למשטרה לעשות את העבודה, כשהמשמר הלאומי הוא חלק מזה, וממאבק בהון השחור

אחמד טיבי: אנחנו דורשים מאבק בהון השחור, בפרוטקשן

בצלאל סמוטריץ': המאבק בהון השחור הוא  מאבק בחשבוניות הפיקטיביות

בצלאל סמוטריץ':  אין מה לעשות, צריך להיאבק במזומן, צריך להיאבק בחשבוניות הפיקטיביות, צריך להיאבק בהלוואות של השוק השחור

משה גפני: היה צריך לשנות את המצב הזה בחברה הערבית

בצלאל סמוטריץ': המאבק בכסף הוא פקטור מרכזי מאוד ביכולת להיאבק בפשיעה המאורגנת כי זה בסוף מה שמביא את הנשק, זה מה שמניע את כל החברה הזאת

בצלאל סמוטריץ':  הילד המסכן שנרצח ברהט, שזה דבר נורא ואיום, זה בסוף בגלל הדבר הזה

בצלאל סמוטריץ':  מאוד יהיה קשה לרדוף אחרי היתושים ולחפש בקצה את העבריין הפוטנציאלי - אנחנו צריכים לייבש פה את הביצה

בצלאל סמוטריץ':       העליתם פה נקודות שקשורות לתעסוקה של נשים ערביות

בצלאל סמוטריץ':  יש הרבה מאוד אלמנטים בתקציב

בצלאל סמוטריץ':  הרחבה והעמקה של מכרזי הכוון - 80 מיליון ₪, קידום לימוד עברית במרכזי הכוון  - 50 מיליון ₪,  הרחבת שוברים להכשרות מקצועיות בפעילות של אשת חיל לנשים המרוחקות משוק העבודה - עוד 30 מיליון שקלים, מסלולים לקידום ערבים בהייטק – 50 מיליון שקלים דרך הרשות לחדשנות, תכנית הנגשה להשכלה גבוהה – 170 מיליון שקל

בצלאל סמוטריץ':  יש בתקציב הרבה מאוד דברים כדי לשפר

בצלאל סמוטריץ':  גם פה יש אלמנטים תכנוניים שצריך לעשות, כמו מרכזי תעסוקה זעירה בתוך הערים הערביות

בצלאל סמוטריץ':  בתקציב הזה עושים הרבה מאוד דברים חשובים

בצלאל סמוטריץ':  ככל שיש יותר תעסוקה מסודרת, יותר השכלה, יותר השתלבות בחברה, כך יש גם פחות פשיעה

בצלאל סמוטריץ':  צריך גם את האלמנט של האכיפה המשטרתית, גם את האלמנט של המאבק בהון השחור, גם את האלמנט של שילוב נורמטיבי בתוך שוק התעסוקה - בכל זה אני רוצה לקוות שנמצא פרטנרים בקרב המנהיגות בחברה הערבית

בצלאל סמוטריץ':      דובר פה קודם על המדיניות שלנו

בצלאל סמוטריץ':  המדיניות שלנו היא בהחלט תוספות משמעותיות מאוד לבריאות, לרווחה ולחינוך

בצלאל סמוטריץ':  בתקציב הזה יש הגדלות מאוד משמעותיות בפריפריה

בצלאל סמוטריץ':  יש בתוך שני המיליארד הנוספים, שהם מעבר לגידול הטבעי שיש כל שנה בתקציב משרד הבריאות, הרבה מאוד אלמנטים של פריפריה

בצלאל סמוטריץ':  משרד הבריאות ביקש וקיבל יותר עצמאות, לכן הוא יצטרך להיות בוועדה במסגרת דיוני התקציב כדי לוודא שהתוספות התקציביות האלו מגיעות למקומות נכונים

בצלאל סמוטריץ':  אנחנו מקדמים בית חולים נוסף בבאר שבע, אנחנו עושים הרבה דברים בתחומי הבריאות גם בפריפריה

אורית פרקש הכהן: מה לגבי חינוך חינם?     

בצלאל סמוטריץ': אני אתייחס בהמשך, לא עכשיו, אבל תהיה התקדמות משמעותית גם בחינוך חינם בצורה נכונה, לא בצורה שבה את חושבת, אורית

בצלאל סמוטריץ':  צריך לדייק את זה ולעשות את זה נכון

בצלאל סמוטריץ':      אני רוצה לבקש, המנכ"ל, שתבדוק מול אנשי אגף תקציבים אם אפשר להקדים את קצבאות ביטוח הלאומי

בצלאל סמוטריץ':  כפי שביקשה חברת הכנסת ח'טיב יאסין, הרשימות קיימות

בצלאל סמוטריץ':  צריך לנסות לקדם את זה היום או מחר כדי שהבירוקרטיה פה לא תפגע

בצלאל סמוטריץ':  אם השתדלנו לעשות את זה לפני פסח בקצבאות של הישיבות, של אברכים וכו', מן הראוי שנעשה את זה גם פה כמה שרק אפשר

משה גפני: אדוני השר, אני מודה לך על ההשתתפות